text:
منزيارهي اورڠ ساكيت ساڠت دڬالقكن ددالم اسلام. ماله حكومڽ اداله سنة معقد ياءيت سنة يڠ دتونتوت. منزيارهي اورڠ ساكيت تيدق هاڽ ترباتس كڤد قوم كلوارݢ، صحابة هنداي اتاو جيرن تتڠݢ سهاج.
بهكن توروت دسونتكن جوݢ كڤد اورڠ يڠ تيدق دكنلي سكاليڤون موسوه اتاو اورڠ يڠ ڤرنه مڽاكيتي اتاو منظاليميڽ.
تتكالا منزيارهي اورڠ ساكيت، هندقله مموهونكن دعا اونتوق كسمبوهنڽ دان ايتوله عملن يڠ ساڠت دتونتوت دالم اسلام. ترداڤت 5 باچاءن دعا يڠ بوليه دباچاكن كڤد ڤساكيت سباڬايمان يڠ دأجركن اوليه بڬيندا صلى الله عليه وسلم ياءيت،
ڤرتام دري ابن عباس رضي الله عنه نبي صلى الله عليه وسلم برسبدا، “بارڠ سياڤا يڠ منجڠوق اورڠ ساكيت دان اي بلوم لاڬي مڠهادڤي كماتينڽ، مک باچاكنله دسيسيڽ سباڽق 7 كالي، “أسأل الله العظيم رب العرش العظيم أن يشفيک” (اكو موهون كڤد الله يڠ مها اڬوڠ، رب العرس يڠ مها اڬوڠ سموݢ دي مڽمبوهكنمو” ملاءينكن الله اكن مڽمبوهكن دي دري ڤڽاكيتڽ” حديث رواية ابو داود دان احمد.
كدوا دري سيدتنا عائشه رضي الله عنها. “جک بڬيندا صلى الله عليه وسلم منزيارهي اورڠ ساكيت، اتاو اورڠ ساكيت منداتڠيڽ مک بلياو بردعا، “واهاي توهنڽ ماءنسي، هيلڠكنله ڤندريتاءنڽ، سمبوهكنله، دان اڠكاو مها ڤڽمبوه دان تيدق اد اوبت كچوالي اوبتمو، اوبت يڠ تيدق منيڠڬلكن راس ساكيت” حديث رواية متفق عليه
كتيݢ دري سيدنا علي رضي الله عنه “كتيک نبي صلى الله عليه وسلم منزيارهي سأورڠ اعربي يڠ ساكيت، بلياو بركات، “تيدق اڤ٢. اين مڽوچيكن، ان شاء الله” (حديث رواية بخاري)
كأمڤت دري عثمان بن ابي العش بهاوا اي مڠادو كڤد بڬيندا صلى الله عليه وسلم بركاءيتن ڤڽاكيت يڠ اي راساكن ڤد توبوهڽ. بڬيندا صلى الله عليه وسلم لالو مڠاتاكن ڤداڽ، “لتقكن تاڠنمو ڤد بهاڬين توبوهمو يڠ دراس ساكيت دان باچاله 3 كالي بسم الله” لالو باچاله 7 كالي “أعوذ بالله وقدرته من شر مأجد وأحاذر” (دڠن مڽبوت نام الله، اكو برليندوڠ كڤد الله دان كواساڽ دري كجليقن يڠ اكو داڤتكن دان اكو وسڤاداءي” حديث رواية مسلم
كليم ممباچ سورة الفاتحة. ساله ساتو كأوتاماءن سورة اين اداله مڽمبوهكن ڤڽاكيت سهيڠݢ دسبوت “الشافيا” (يڠ مڽمبوهكن) دان الشفا (اوبت). دري سعيد الخدري رضي الله عنه نبي صلى الله عليه وسلم برسبدا،
“بهاوا اد سكومڤولن صحابة نبي صلى الله عليه وسلم براد دالم ڤرجالنن صفر، لالو مليوتي سواتو كامڤوڠ عرب. كتيک ايت مريک ممينتا اونتوق دجامو، نامون ڤندودوق كامڤوڠ اڠڬن منجامو.
ڤندودوق كامڤوڠ ايت لنتس بركات كڤد ڤارا صحابة يڠ همڤير، “اڤاكه دأنتارا كالين يڠ بوليه مرقيه كران كتوا كامڤوڠ دسڠت بيناتڠ دان دسرڠ دمم.
دأنتارا ڤارا صحابة لنتس بركات، “يا! اد” لالو اي ڤون منداتڠي كتوا كامڤوڠ دان مرقيهڽ دڠن ممباچ سورة الفاتحة. مک كتوا كامڤوڠ ايت ڤون سمبوه. لالو يڠ ممباچاكن ايات رقيه تادي دبريكن سأيكور كمبيڠ نامون اي اڠڬن منريماڽ.” حديث رواية بخاري دان مسلم


c: text/html

text:
ببراڤ اڠݢوتا جماعه منتري دان ڤݢاواي کانن کراجاءن حاضير ککديامن ڤردان منتري تن سري محي الدين محمد ياسين دبوکيت دامنسارا ڤاݢي اين.
منوروت لاڤورن اخبر مليسياکيني⹁ کندراءن يڠ دڤرچاياءي ممباوا منتري⹁ ڤݢوام نݢارا ادروس هارون دان ڤݢاواي کراجاءن لاءين دليهت مماسوقي کاوسن ڤرومهن ڤردان منتري ڤد جم 9.40 ڤاݢي تادي.
“والاو باݢايماناڤون⹁ تيدق داڤت دڤستيکن ڤميمڤين مان يڠ حاضير دالم ڤرتموان برسام محي الدين هاري اين⹁” کات مليسيا ݢيزيت دالم ڤد لاڤورن لينتس لڠسوڠڽ.
دڤرچاياءي کحاضيرن منتري دان ڤݢاواي کراجاءن درومه محي الدين برکاءيتن دڠن دسقن امنو سوڤايا اهلي ڤرليمن ڤاݢوه مڠاوندورکن ديري درڤد جاوتن ڤردان منتري.
ڤريسيدن امنو احمد زاهد حميدي مالم تادي مڠعمومکن کڤوتوسن ڤرتي ايت مناريق باليق سوکوڠنڽ کڤد محي الدين دڠن سݢرا⹁ دڠن السن کراجاءن ݢاݢل دالم توݢسڽ ترماسوق مناڠني وابق کوۏيد-19.
مجليس ترتيڠݢي امنو مموتوسکن محي الدين مستي ممبري لالوان کڤد ڤردان منتري سمنتارا⹁ يڠ اکن ممفوکوسکن مناڠني وابق⹁ سبلوم دأداکن ڤد ڤيليه راي عموم اونتوق مڠمباليکن سمولا مندت کڤد رعيت.

robotstxt: allowed

filter: keep


text:
Khutbah Pertama
اللهُ أَكْبَرُ ( 3 كالي ) اللهُ أَكْبَرُ ( 3 كالي ) اللهُ أَكْبَرُ ( 3 كالي ) اللهُ أَكْبَرُ كَبِيْرًا و الحَمْدُ ِللهِ كَثِيْرًا وَسُبْحَانَ اللهِ بُكْرَةً وَأَصِيْلا . الحَمْدُ للهِ الَّذِي جَعَلَ يَوْمَ عِيْدِ الأضْحَى أَسْعَدَ الأياَّمِ لنَاَ . وَنَحْمَدُهُ عَلَى مَا أَوْلانَا وَنَشْكُرُهُ عَلَى نِعَمِهِ الَّتِى بِهَا وَالانَا. وَأَشْهَدُ أَنْ لاإِلهَ إِلا اللهُ وَأَشْهَدُ أَنَّ سَيِّدَنَا مُحَمَّدًا عَبْدُهُ وَرَسُوْلُهُ اللّهُمَّ صَلِّ وَسَلِّمْ وَبَارِكْ عَلىَ سَيِّدِنَا مُحَمَّدٍ وَعَلَى آلِهِ وَأَصْحَابِهِ وَمَنْ تَبِعَهُمْ بِإِحْسَانٍ إِلَى يَوْمِ الدِّيْنِ . أَمَّا بَعْدُ…… فَيَا إِخْوَانِيْ ! اتَّقُوْا اللهَ وَأُوْصِيْكُمْ وَإِيَّايَ بِتَقْوَى اللهِ فَقَدْ فَازَ المُتَّقُوْنَ
فرمان الله دالم ايات 111 سورة يوسف :
لَقَدْ كَانَ فِي قَصَصِهِمْ عِبْرَةٌ لِّأُولِي الْأَلْبَابِ ۗ مَا كَانَ حَدِيثًا يُفْتَرَىٰ وَلَـٰكِن تَصْدِيقَ الَّذِي بَيْنَ يَدَيْهِ وَتَفْصِيلَ كُلِّ شَيْءٍ وَهُدًى وَرَحْمَةً لِّقَوْمٍ يُؤْمِنُونَ ﴿١١١﴾
مقصودڽ : دمي سسوڠڬوهڽ، قصة نبي-نبي ايت مڠندوڠي ڤلاجرن يڠ منداتڠكن اعتبار باڬي اورڠ-اورڠ يڠ ممڤوڽأي عقل فيكيران. ﴿قصة نبي-نبي يڠ تركندوڠ دالم القرءان﴾ بوكنله اي چريتا-چريتا يڠ دادا-اداكن، تتاڤي اي مڠيسهكن اڤ يڠ ترسبوت ددالم كتاب-كتاب أڬام يڠ ترداهولو درڤدڽ، دان اي سباڬاي كتراڠن يڠ منجلسكن تياڤ سسواتو، سرتا منجادي هداية ڤتونجوق دان رحمة باڬي قوم يڠ ﴿ماهو﴾ برايمان
سلامت مڽمبوت عيدالأضحى داوچڤكن كڤد سلوروه قوم مسلمين دان مسلمات. كشكوران يڠ تيدق ترهيڠڬ كيت ڤنجتكن كحضرة الله اتس نعمة هاري راي حاج اتاو قربان اين. ستياڤ كالي تيباڽ هاري راي كوربن كيت بوكن سهاج دبنتڠكن دڠن قصة ڤڠوربانن 2 اورڠ انق نبي آدم عليه السلام دان ڤڠوربانن نبي إبراهيم عليه السلام سكلوارڬ ماله عبادة قربان تله منجادي سواتو شريعة اونتوق سام-سام دحياتي دالم كهيدوڤن. كتيك مڽوسوري قصة – قصة دالم القرءان مك د سان اد توجوان دان حكمة انتاراڽ:
[1]ممبوقتيكن كراسولن نبي محمد د مان بڬيندا مسكيڤون تيدق ڤرنه بلاجر تنتڠ سجاره اومة ترداهولو نامون داڤت تاهو تنتڠ قصة ترسبوت. سموا ايت تيدق لأين كران اي اداله وحي دري الله.
[2] منجاديكن أسوة حسنة سوري تولادان باڬي كيت سموا، ايأيت دڠن منچونتوهي اخلاق ترڤوجي دري ڤارا نبي دان اورڠ-اورڠ صالح
[3] مڠوكوهكن هاتي نبي محمد دان اومتڽ دڠن چارا هيدوڤ اسلام دان مڠواتكن كڤرچايأن اورڠ-اورڠ مؤمن تنتڠ داتڠڽ ڤرتولوڠن الله دان هنچورڽ كباطيلن.
[4] مڠوڠكڤ ڤمبوهوڠن اهلي كتاب يهودي دان كريستيان يڠ تله مڽمبوڽيكن ايسي كتاب مريك يڠ ماسيه مورني.
[5] مناريق ڤرهاتين كيت ستروسڽ ممبڠكيت كسدارن ديري مريك ملالوي ڤنوتوران قصة يڠ تله، سداڠ دان باكل برلاكو
[6] منجلسكن ڤرينسيڤ-ڤرينسيڤ دعوة إسلام ايأيت بهاوا سموا اجارن ڤارا رسول اينتيڽ اداله سام ايأيت منتوحيدكن الله
بتاڤ ڤنتيڠڽ ق قصة القرءان اونتوق دتراڤكن دالم مشاركة تراوتام ڤد زمان لدقكن تيكنولوڬي يڠ باڽق ممڤڠاروهي چارا برفيكير، برتيندق. 4 اسڤيك أوتام چارا موسوه اسلام چوبا ممڤڠاروهي كيت ايأيت ملالوي 4F ايأيت FOOD ﴿ماكنن﴾ ، FUN ﴿هيبورن﴾، FILM ﴿فيليم﴾، دان FASHION ﴿چارا ڤماكاين﴾. ملالوءي 4 ڤركارا اين موده سهاج كيت د ڤڠاروهي كران اياڽ ترسليت سباڬاي سواتو هيبورن دان جوڬ سباڬاي چارا هيدوڤ تركيني. ليهت سهاج ڤروبهن رماج سكارڠ يڠ جأوه بربيذا سباڬاي انق تيمور دري سڬي ڤماكاين، ڤرتوتورن، ڬاي هيدوڤ دان كڤريبادين. سكيراڽ تيدق دچڬه لبيه أول لاڬي، تيدق مستحيل هيلڠله واريثن عادة كتيمورن يڠ برتراسكن اسلام يڠ كيت ڤليهارا سلام اين
اڤ يڠ لبيه ممبيمبڠكن اڤبايلا ڤنولاران فهمن ateis منولق اڬام سماكين ممبيمبڠكن اڤابيلا مديا مسا دڬوناكن سباڬاي medium مڠاڬوڠكن ڬاي هيدوڤ دان ممبوداياكن ڤركارا تيدق برفائدة يڠ برتنتاڠن دڠن اسلام اونتوق ممواسكن ديري سنديري. ايميج اسلام دموموق دڠن كڬانسان دان ڤڽكت كبيباسن. منوروت سواتو كاجين اوليه BBC Arabic دان Arab Barometer تاهون 2018 كأتس 25،000 responden درڤد 11 بواه نڬارا عرب منونجوقكن بهاوا 18 ڤراتوس درڤد ڬولوڠن ateis تياد اڬام اين ترديري دري انق مودا يڠ بروسيا باوه 30 تاهون. بيارڤون داڤتن كاجين اين موڠكين بوليه دڤرسؤالكن نامون ڤرسمباهن داتا اين بوليه منجادي أرس ڤتونجوق بهاوا اوسها اونتوق منجأوهكن اومة اسلام دري اڬام دلاكوكن سچارا ترنچڠ.
اللهُ أَكْبَرُ! اللهُ أَكْبَرُ! اللهُ أَكْبَرُ وَلِلهِ الحَمْدُ
فرمان الله دالم سورة التحريم ايات 6 :
يَا أَيُّهَا الَّذِينَ آمَنُوا قُوا أَنفُسَكُمْ وَأَهْلِيكُمْ نَارًا وَقُودُهَا النَّاسُ وَالْحِجَارَةُ عَلَيْهَا مَلَائِكَةٌ غِلَاظٌ شِدَادٌ لَّا يَعْصُونَ اللَّـهَ مَا أَمَرَهُمْ وَيَفْعَلُونَ مَا يُؤْمَرُونَ ﴿٦﴾
مقصودڽ : واهاي اورڠ-اورڠ يڠ برايمان! ڤليهاراله ديري كامو دان كلوارڬ كامو دري نراك يڠ باهن-باهن باكرانڽ: مأنسي دان باتو ﴿برهالا﴾; نراك ايت دجاڬ دان دكاول اوليه ملائكة-ملائكة يڠ كراس كاسر ﴿لايننڽ﴾; مريك تيدق مندرهكا كڤد الله دالم سڬالا يڠ دڤرينتهكنڽ كڤد مريك، دان مريك ڤولا تتڤ ملاكوكن سڬالا يڠ دڤرينتهكن
قصة نبي إبراهيم ا.س مڠاجر كيت باڬايمانا كواجيڤن ممبينا رومهتڠڬ يڠ توندوق كڤد ڤرينته الله. بيلا سوامي، استري دان انق تاكوت كڤد الله مك اكن داتڠڽ كتناڠن دالم رومهتڠڬ. جاديكنله رومه سباڬاي كيلڠ اوتام دالم ملاهيركن انق صالح انتاراڽ :
[1] ديديقله انق-انق كيت مڠنالي الله [2] ڤاستيكن انق-انق كيت سنتياس منديريكن صلاة دان منجاڬ عبادة-عبادة واجب يڠ لأين [3] بكلكن علمو اڬام يڠ سچوكوڤڽ كڤد انق-انق كيت مليڤوتي عقيدة، عبادة، اخلاق [4] هيدوڤكن دالم رومه كيت سواسان كإسلامن د مان انق-انق ممرلوكن قدوة ايأيت تولادان. قدوة اين سهاروسڽ برمولا دري ايبو-باڤ دان جوڬ سواسان د رومه. اوليه دمكين، سواسان كإسلامن د دالم رومه هندقله دهيدوڤكن. ڤد ماس يڠ سام، ايلقكنله سبارڠ بنتوق معصية دان منكر دري رومه كيت. هيدوڤكن عمالن ممباچ القرءان، صلاة سنة، بوداياكن بري سلام، ادب كتيك ماكن، ماسوق دان كلوار تنداس، برڤاكاين، كتيك هندق ماسوق كبيليق ايبو-باڤ، كلوار دان ماسوق رومه، ادب تيدور دان باڠون دري تيدور دان سباڬايڽ. [5] دكتكن انق-انق كيت دڠن مسجد اتاو سوراو [6] تانمكن سماڠت جهاد دان ڤرجواڠن اسلام ايأيت سماڠت چينتاكن اڬام دان كسدارن اونتوق برقربان دمي اڬام كدالم جيوا انق-انق كيت [7] تانمكن كڤد انق-انق كيت سيكڤ چينتاكن علمو دان مجليس علمو [8] ڤرهاتيكن دڠن سياڤا انق-انق كيت بركاون. [9] موهونله سنتياس دري الله اڬر دكورنياكن انق يڠ صالح [10] سنتياساله ممبري ڤسانن دان نصيحة كڤد انق-انق كيت اڬر منجالني هيدوڤ برسنديكن شريعة
كيت بڬيتو بيمبڠ بيلا مليهت statistik ڤيهق ڤوليس ڤد 2015 سهاج منونجوقكن سباڽق 2،540 رماج لاري دري رومه برسام تمن للاكي، 1،857 ترڤڠاروه دڠن راكن سبايا، 1،592 ڤولا لاري دري رومه كران اد مسئلة كلوارڬ مانكالا 1،371 ڤولا لاري كران ماهوكن كبيباسن. چڬه سبلوم ڤاره، سكت سبلوم مربق كران كسنڽ بڬيتو بسر ترماسوق ترليبت دڠن جناية، زنا، داده دان ڤركارا بوروق يڠ لأين
اللهُ أَكْبَرُ! اللهُ أَكْبَرُ! اللهُ أَكْبَرُ وَلِلهِ الحَمْدُ
فرمان الله تعالى دالم أية 63 سورة النحل :
تَاللَّـهِ لَقَدْ أَرْسَلْنَا إِلَىٰ أُمَمٍ مِّن قَبْلِكَ فَزَيَّنَ لَهُمُ الشَّيْطَانُ أَعْمَالَهُمْ فَهُوَ وَلِيُّهُمُ الْيَوْمَ وَلَهُمْ عَذَابٌ أَلِيمٌ ﴿٦٣﴾
مقصودڽ : دمي الله! سسوڠڬوهڽ كامي جوڬ تله مڠوتوس رسول-رسول كڤد اومة-اومة يڠ تردهولو درڤدمو ﴿واهاي محمد﴾، لالو شيطان ممڤرلوقكن ڤد ڤنداڠن مريك يڠ ايڠكر اكن عمل-عمل مريك يڠ جاهت ايت; مك دي له منجادي ڤميمڤين مريك ڤد هاري اين; دان مريك اكن بروليه عذاب سيقسا يڠ تيدق ترڤري ساكيتڽ
كتيك مڽوروتي قصة نبي إبراهيم عليه السلام كتيك منجالنكن أمانة دعوة مك بردڤن ڤلباڬاي هالڠن دان چابرن ترماسوق كلوارڬ تردكت، مشاركة ستمڤت، ڤميمڤين نڬارا دان شيطان ايت سنديري. بڬيتوله كيت ڤد هاري اين مك انتارا چابرن اونتوق مروسقكن اڬام كيت اياله ملالوي Normalisasi ايأيت ڤروسيس منجاديكن سسواتو يڠ اڬق اسيڠ دان لوار بياس كڤد تيدق اسيڠ لاڬي هيڠڬ دتريما عموم يڠ بارڠكالي داوڠكڤ دالم ڤڤته ملايو، أله بيسا تڬل بياس. ڤروسيس Normalisasi اين ساڠت بأيك دالم كادأن ترتنتو تتاڤي بهاي دالم سيتواسي لأين. Normalisasi تيدق بأيك دالم مشاركة اڤابيلا سواتو كتيك دهولو، تيدق نورمل مليهت انق ڬاديس اتاو سوامي دان استري اورڠ برڬاول بيبس تتاڤي كيني دأڠڬڤ بياس. ڤرڬاولن انتارا ايڤر دواي باڬايكن اديق براديق تنڤا منجاڬ باتس عورة . Normalisasi منجوروس كڤد منچأيركن ڤڬاڠن، ڤڠحياتن دان ڤڠعمالن اڬام د مان اومة اسلام واجر دايڠتكن سلالو كران شيطان تق ڤرنه ريحت سباڬايمان اوڠكاڤن إمام حسن بصري : “جك شيطان بريحت مك كيت ڤون بوليه بريحت درڤد كروسقكن يڠ درنچڠڽ“.
اومة اسلام واجب سدار اڬر تيدق ترجرات دالم ڤراڠكڤ Normalisasi اين يڠ اد كالنيا ملالوي ڤڠڬونأن نام دان بهاس. چونتوهڽ ايسو أرق يڠ سوده جلس حرام دان حكومن كڤد ڤمينوم، تيدق ترلڤس درڤد ڤروسيس Normalisasi دڠن ڤڠڬونأن اصطلاح اونتوق دمسراكن ڤڠڬونأن د كالڠن اومة اسلام سڤرتي دتوكر نام اتاو اتس ألسن صفر الكحل سداڠكن چارا ڤروسيسڽ سام دڠن ڤروسيس أرق يڠ جلس تتڤ حرام
ڤرساتوان ڤڠڬونا اسلام مليسيا ﴿ PPIM ﴾ ڤرنه ملاڤوركن ڤولوهن شريكة بوكن اسلام دڤرچايأي mengeksploitasi نام دان اصطلاح اڬام اسلام اونتوق توجوان ڤماسارن، سكاليڬوس منجادي جالن ڤينتس دالم ملاريسكن ڤرودوق جوالن د نڬارا اين. بڬيتو جوڬ اصطلاح حق اساسي دڬوناكن سچوكوڤڽ اونتوق منچأيركن كفهمن اسلام سبنر، بهكن برجاي ملوڠڬركن ڤڬاڠن كڤد اسلام سبنر. حق دالم اسلام ممڤوڽأي دوا implikasi ، ايأيت اڤ يڠ كيت داڤت دان اڤ يڠ كيت بري. حق اساسي مأنسي دڤرجواڠكن سلام اين لبيه منجوروس كڤد اڤ يڠ كيت داڤت سهاج، سكالي ڬوس منونجوقكن ڤربيذأن ڤنداڠن بارت دڠن اسلام. جك اومة اسلام تيدق برهاتي-هاتي مك دبيمباڠي ايسو ڤڠهينأن ترهادڤ اسلام دان نبي محمد صلى الله عليه وسلم دأڠڬڤ بياس، ايسو LGBT بوكن سهاج دڤنداڠ كچيل يڠ تيدق ڤرلو دراوت سباليقڽ دبري كبيباسن، ڤجواڠ يڠ ممڤرتاهنكن اسلام دڬلر RASIS دان ڤلمڤاو، لارڠن صلاة جمعة دان مڽوسهكن ڤكرجا اونتوق صلاة فرض تروس برلاكو، لارڠن منوتوڤ عورة تراوتما ڤكرجا هوتيل دان ڤنربڠن تروس برلاروتن. مڽداري ڤركارا اين مك توڬس دالم منڬقكن نڬارا يڠ برشريعة واجب دڤرجواڠكن. اداله سواتو تيدق عاديل ترهادڤ اسلام د مان ڤد ساعة دتراڤكن سيستم هيدوڤ يڠ تيدق اسلاميك تتاڤي بيلا دتيمڤا مسئلة مك اسلام ڤولا دڤرسالهكن.
مسلمين/مسلمات يڠ دبركتي الله سبحانه وتعالى،
فرمان الله دالم سورة الحج اية 37 :
لَن يَنَالَ اللَّـهَ لُحُومُهَا وَلَا دِمَاؤُهَا وَلَـٰكِن يَنَالُهُ التَّقْوَىٰ مِنكُمْ ۚكَذَٰلِكَ سَخَّرَهَا لَكُمْ لِتُكَبِّرُوا اللَّـهَ عَلَىٰ مَا هَدَاكُمْ ۗ وَبَشِّرِ الْمُحْسِنِينَ ﴿٣٧﴾
مقصودڽ : داڬيڠ دان داره بيناتڠ قربان اتاو هدية ايت تيدق سكالي-كالي اكن سمڤأي كڤد الله، تتاڤي يڠ سمڤي كڤداڽ اياله عمل يڠ إخلاص يڠ برداسركن تقوى دري كامو. دمكينله اي ممودهكن بيناتڠ-بيناتڠ ايت باڬي كامو سوڤاي كامو ممبسركن الله كران منداڤت نعمة ڤتونجوقڽ. دان سمڤيكنله بريتا ڬمبيرا ﴿دڠن بالسن يڠ سبايك-بأيكڽ﴾ كڤد اورڠ-اورڠ يڠ بروسها سوڤاي بأيك عملڽ.
برمولا هاري اين هيڠڬ براخير هاري تشريق ايأيت 13 ذوالحجة اين مك باڬي كيت يڠ بركممڤوان دسارنكن اونتوق ملاكوكن عبادة قربان. كيت دڤرايڠتكن باڬايمان دالم منداڤت دان ممبلنجا هرتا د كالڠن اومة اسلام سنديري تربهاڬي كڤد 3 ڬولوڠن ايأيت : [1] ڬولوڠن يڠ منظاليمي ديري سنديري والاو ڤون مڠاكو برايمان دڠن الله نامون بڬيتو چندروڠ دڠن هياسن دنيا اتاو بوڠا-بوڠأن هيدوڤ. مريك امبيل دان مريك ڬوناكن ڤولا دڠن چارا يڠ تيدق بتول. دنيا منجادي سبسر-بسر متلامت يڠ دكجر. [2] ڬولوڠن يڠ مڠمبيل دنيا دڠن چارا يڠ بتول، دڠن چارا يڠ دبنركن اوليه الله. اڤ يڠ حلال مريك امبيل دان يڠ حرام مريك تيڠڬلكن. مريك مڠمبيل دان منونايكن كواجيڤن، تتاڤي نعمة يڠ لبيه، ميثلنڽ اد هرتا لبيهن، مريك كومڤولكن اونتوق ديري سنديري. جارڠ دكوڠسي دڠن اورڠ لأين. مريك اين تيدقله دكناكن عذاب تتاڤي كموڠكينن درجة مريك كورڠ د سيسي الله. [3] ڬولوڠن يڠ برلومبا-لومبا اونتوق ممبوات كباجيقكن د مان ڬولوڠن اين يڠ ترأتس سكالي د كالڠن اورڠ يڠ برايمان.
مريك اين فهم اكن متلامت هيدوڤ مريك د دنيا دان مريك برعمال مڠيكوت متلامت ترسبوت. سلأين درڤد ملقساناكن اڤ يڠ دواجبكن اوليه الله سرتا منيڠڬلكن يڠ حرام، مريك جوڬ ملقساناكن ڤركارا يڠ سنة سرتا منيڠڬلكن يڠ مكروه.
بروسهاله كيت اونتوق منچاڤي درجة ڬولوڠن يڠ سنتياس برلومبا دالم مڠرجكن كباجيقكن ترماسوق عبادة قربان. جاڠن سيا-سياكن ڤلواڠ يڠ أدا دالم منمبه بكلن اخيرة. بواڠكن سيكڤ ترلالو چينتا كڤد دنيا يڠ مڽببكن كسديهن دان كڬليسهن يڠ برتروسن، كلتيهن يڠ برلنجوتن دان ڤڽسالن يڠ تيدق ڤرنه برهنتي. جاديله اورڠ كاي جيوا والاو ڤون مسكين هرتا سهيڠڬ سوك برصدقة. جاڠن هاڽ كاي هرتا تتاڤي ميسكين جيوا سهيڠڬ منجادي اورڠ كدكوت بخيل دالم مڽومبڠ.
قَالَ الرَّسُوْلُ : مَنْ كَانَ لَهُ سَعَةٌ وَلَمْ يُضَحِّ فَلاَ يَقْرَبَنَّ مُصَلاَّناَ – رواية ابن ماجه
مقصودڽ : سسياڤا يڠ ممڤوڽأي كممڤوان سداڠكن دي تيدق ملاكوكن عبادة قربان مك جاڠنله دي مندكتي تمڤت صلاة كامي
بَارَكَ اللهُ لِيْ وَلَكُمْ فِي القُرْآنِ العَظِيْمِ وَنَفَعَنِي وَإِيَّاكُمْ بِمَا فِيْهِ مِنَ الآيَاتِ وَالذِّكْرِ الحَكِيْمِ وَتَقَبَّلَ مِنِّي وَمِنْكُمْ تِلاوَتَهُ إِنَّهُ هُوَ السَّمِيْعُ العَلِيْمُ وَاسْتَغْفِرُ اللهَ العَظِيْمَ لِيْ وَلَكُمْ وَلِسَائِرِ الُمْسِلِمْينَ وَالمُسْلِمَاتِ وَالمُؤْمِنِيْنَ وَالمُؤْمِنَاتِ فَاسْتَغْفِرُوْهُ فَيَا فَوْزَ المُسْتَغْفِرِيْنَ وَيَا نَجَاةَ التَّائِبِيْنَ
خطبة كدوا
اللهُ أَكْبَرُ ( 3 كالي ) اللهُ أَكْبَرُ ( 3 كالي ) اللهُ أَكْبَرُ كَبِيْرًا و الحَمْدُ ِللهِ كَثِيْرًا وَسُبْحَانَ اللهِ بُكْرَةً وَأَصِيْلا. الحَمْدُ ِللهِ وَحْدَهُ صَدَقَ وَعْدَهُ وَنَصَرَ عَبْدَهُ وَأَعَزَّ جُنْدَهُ وَهَزَمَ الأحْزَابَ وَحْدَهُ . أَشْهَدُ أَنْ لاإِلهَ إِلا اللهُ وَحْدَهُ لا شَرِيْكَ لَهُ , وَأَشْهَدُ أَنَّ سَيِّدَنَا مُحَمَّدًا عَبْدُهُ وَرَسُوْلُهُ , اللّهُمَّ صَلِّ عَلىَ سَيِّدِنَا مُحَمَّدٍ وَعَلَى آلِهِ وَصَحْبِهِ أَجْمَعِيْنَ . أَمَّا بَعْدُ…….فَيَا أَيُّهَا المُسْلِمُوْنَ اتَّقُوْا اللهَ وَأَطِيْعُوْهُ وَاعْلَمُوْا أَنَّ اللهَ يُحِبُّ المُتَّقِيْنَ ….
فرمان الله تعالى دالم أية 197 سورة البقرة :
الْحَجُّ أَشْهُرٌ مَّعْلُومَاتٌ ۚ فَمَن فَرَضَ فِيهِنَّ الْحَجَّ فَلَا رَفَثَ وَلَا فُسُوقَ وَلَا جِدَالَ فِي الْحَجِّ ۗ وَمَا تَفْعَلُوا مِنْ خَيْرٍ يَعْلَمْهُ اللَّـهُ ۗوَتَزَوَّدُوا فَإِنَّ خَيْرَ الزَّادِ التَّقْوَىٰ ۚ وَاتَّقُونِ يَا أُولِي الْأَلْبَابِ
مقصودڽ : ﴿ماس اونتوق مڠرجكن عبادت﴾ حاج ايت اياله ببراڤ بولن يڠ ترمعلوم. اوليه يڠ دمكين سسياڤا يڠ تله ميواجيبكن ديريڽ ﴿دڠن نية مڠرجكن﴾ عبادت حاج ايت، مك تيدق بوليه منچامڤوري استري، دان تيدق بوليه ممبوات معصية، دان تيدق بوليه برتيڠكر، دالم ماس مڠرجكن عبادت حاج. دان اڤ جوا كبايكن يڠ كامو كرجكن اداله دكتاهوي اوليه الله; دان هندقله كامو ممباوا بكل دڠن چوكوڤڽ كران سسوڠڬوهڽ سبايق-باءيق بكل ايت اياله ممليهارا ديري ﴿دري كعاءيبن ممينتا صدقه﴾; دان برتقوىله كڤداكو واهاي اورڠ-اورڠ يڠ برعقل ﴿يڠ داڤت مميكير دان ممهميڽ﴾
مسلمين دان مسلمات يڠ درحمتي الله،
سمڤنا برادا ڤد هاري راي حاج اين ماريله كيت سام-سام مندعاءكن سموڬ ڤارا جماعة حاج دري سلوروه دنيا يڠ سداڠ مڠرجكن عبادة حاج د كوتا مكة دبريكن كصيحاتن دان كسلامتن دان يڠ ڤاليڠ بسر دأنوڬرهكن دڠن حاج مبرور يڠ تياد بالسن كچوالي شرڬ. عبادة حاج باڽق مڠاجر أرتي كساتوان اومة د دالم مڠمباليكن كهيباتن دان كڬميلڠن اسلام. انتارا اوسها مڠمباليكن سمولا كهيبتن امة اياله كيت لقسانكن اڤ يڠ ڤرنه داوچڤ اوليه نبي محمد صلى الله عليه وسلم دالم خطبة حاج وداع انتاراڽ : [1] ڤڠحرامن ربا يڠ منينداس مأنسي د مان اسلام سنتياس منانمكن كاسيه سايڠ دالم ستياڤ اسڤيك كهيدوڤن اڬر تيدق وجودڽ سيكڤ سوك مڠمبيل كسمڤتن د اتس كسوسهن اورڠ لأين. ريبا تله مڠهنچوركن ايكونومي دنيا دان ممباوا كڤد ڤندريتأن سڤرتي كڬانسان ترهادڤ ڤمينجم سهيڠڬ اد يڠ دبونوه دان ممبونوه ديري
[2]اسلام سنتياس منجامين ڤرليندوڠن جيوا مأنسي درڤد دچروبوه سامادا دڠن ڤمبونوهن لڠسوڠ اتاو تيدق لڠسوڠ. كيس بونوه يڠ تروس منيڠكت تنڤا مڠيرا اوسيا دان ڤڠكت باڬايكن تياد ڤڽودهن. بڬيتو جوڬ مسئله كمالڠن موت يڠ برلاكو سيليه برڬنتي د مان دسارنكن اڬر كراجأن ملقساناكن حكوم اسلام دالم مناڠنيڽ سباڬاي چونتوه كيس جك سساورڠ ملڠڬر اورڠ هيڠڬ ماتي مك دي كنا باير ديت كڤد كلوارڬ سي ماتي بربنديڠ اوندڠ-اوندڠ هاري اين د مان ڤساله هاڽ دكناكن بايرن كومڤاون كڤد كراجأن سداڠكن كلوارڬ مڠسا هاڽ منريما كماتين دان كسديهن تنڤا ڤمبلاان اتاو ڤون ڤمڤاسن سواجرڽ [3]هينداري ڤڤراڠن كران اسلام اداله اڬام يڠ سجهترا يڠ ممبنچي ڤراڠ كچوالي ستله ترڤقسا باڬي ممڤرتاهنكن اڬام، نڬارا دان ديري. [4] كواجيڤن منجاڬ حق وانيتا تتاڤي مالڠڽ سماكين راماي يڠ منظاليمي وانيتا دان راماي ڤولا وانيتا سنديري يڠ ريلا مروة مريك دلاچوركن دڠن مندده عورة دان برڬأول بيبس سهيڠڬ كادأن اخلاق سماكين ڤاره. [5] اسلام مڠهالڠ ڤنينداسن ملالوي ڤڽاله ڬونأن كواس اوليه ڤميمڤين كأتس رعية جلاتا
اللهُ أَكْبَرُ! اللهُ أَكْبَرُ! اللهُ أَكْبَرُ وَلِلهِ الحَمْدُ
فرمان الله دالم سوره الحجرات اية 13 :
يَا أَيُّهَا النَّاسُ إِنَّا خَلَقْنَاكُم مِّن ذَكَرٍ وَأُنثَىٰ وَجَعَلْنَاكُمْ شُعُوبًا وَقَبَائِلَ لِتَعَارَفُوا ۚ إِنَّ أَكْرَمَكُمْ عِندَ اللَّـهِ أَتْقَاكُمْ ۚ إِنَّ اللَّـهَ عَلِيمٌ خَبِيرٌ ﴿١٣﴾
مقصودڽ : واهاي اومت مأنسي! سسوڠڬوهڽ كامي تله منچيڤتاكن كامو دري للاكي دان ڤرمڤوان، دان كامي تله منجاديكن كامو برباڬاي بڠسا دان برسوكو ڤواق، سوڤاي كامو بركنل-كنلن ﴿دان برامه مسرا انتارا ساتو دڠن يڠ لاين﴾. سسوڠڬوهڽ سموليا-مليا كامو د سيسي الله اياله اورڠ يڠ لبيه تقوىڽ د انتارا كامو، ﴿بوكن يڠ لبيه كتورونن اتاو بڠساڽ﴾. سسوڠڬوهڽ الله مها مڠتاهوي، لاڬي مها مندالم ڤڠتاهوانڽ ﴿اكن كادأن دان عمالن كامو﴾.
ميسيج ك- [6] خطبة وداع توروت منكنكن ڤرسمأن نيلاي كمأنسيأن تنڤا مڠيرا بڠسا دڠن ممبواڠ سماڠت ڤرقومن سمڤيت يڠ بوليه مڠهنچوركن ڤرڤادوان رعية. [7] اسلام ممبنتراس سيستم MANOPOLI يڠ مڠهاكيس راس كاسيه سايڠ دڠن مڠڬالقكن ڤنينداسن تراوتما منروسي سيستم كاڤيتاليس يڠ دڬوناڤكاي. اخيرڽ شريكة ترتنتو مڠواسأي هرڬ باراڠن د ڤاسرن يڠ ممبوليهكن مريك سسوك هاتي منأيقكن هرڬ يڠ سڤاستيڽ منينداس رعية جلاتا [8] يڠ ڤاليڠ ڤنتيڠ سكالي ايأيت واجب منجاديكن القرءان دان سنة سباڬاي ڤندوان دالم كهيدوڤن.
فرمان الله دالم ايات 7 سورة الحشر :
ۚ وَمَا آتَاكُمُ الرَّسُولُ فَخُذُوهُ وَمَا نَهَاكُمْ عَنْهُ فَانْتَهُوا ۚ وَاتَّقُوا اللَّهَ ۖ إِنَّ اللَّهَ شَدِيدُ الْعِقَابِ
مقصودڽ : ……دان اڤ جوا ڤرينته يڠ دباوا اوليه رسول الله ﴿صلى الله عليه وسلم﴾ كڤد كامو مك تريماله سرتا عملكن، دان اڤ جوا يڠ دلارڠڽ كامو ملاكوكنڽ مك ڤاتوهيله لارڠنڽ. دان برتقوىله كامو كڤد الله; سسوڠڬوهڽ الله امتله برات عذاب سيقساڽ ﴿باڬي اورڠ-اورڠ يڠ ملڠڬر ڤرينتهڽ﴾.
اللّهُمَّ صَلِّ عَلىَ سَيِّدِنَا مُحَمَّدٍ وَعَلَى آلِهِ وَصَحْبِهِ أَجْمَعِيْنَ اللّهُمَّ اغْفِرْ لِلْمُسْلِمِيْنَ وَالمُسْلِمَاتِ وَالمُؤْمِنِيْنَ وَالمُؤْمِنَاتِ الأحْيَاءِ مِنْهُمْ وَالأمْوَاتِ إِنَّكَ سَمِيْعٌ قَرِيْبٌ مُجِيْبُ الدَّعَوَاتِ وَقَاضِيْ الحَاجَاتِ وَأَلِّفْ بَيْنَ قُلُوْبِهِمْ وَأَصْلِحْ ذَاتَ بَيْنِهِمْ وَانْصُرْهُمْ عَلَى عَدُوِّكَ وَعَدُوِّهِمْ , اللّهُمَّ لا تُسَلِّطْ عَلَيْنَا مَنْ لايَخَافُكَ وَلا يَرْحَمُنَا, اللّهُمَّ انْصُرِ المُجَاهِدِيْنَ الَّذِيْنَ يُجَاهِدُوْنَ فِيْ سَبِيْلِكَ فِيْ كُلِّ زَمَانٍ وَمَكَانٍ , اللّهُمَّ انْصُرْ إِخْوَانِنَا المُسْلِمِيْنَ فِى فَلَسْطِين وَفِى الشام وفي مصر وفي أفْرِيْقِي وَفِى Myanmar وَفِى جَنُوْبِ بِلِيِبين وَفِى إيندونيسيا وفى تايلند وَفِى بَلَدِنَا ماليزيا اللّهُمَّ يَا مُنْزِلَ الكِتَابِ وَ يَا مُجْرِيَ السَّحَابِ وَ يَاهَازِمَ الأحْزَابِ اِهْزِمْهُمْ وَانْصُرْنَا عَلَيْهِمْ, اللّهُمَّ عَلَيْكَ بِاليَهُوْدِ وَمَنْ وَالاهُمْ, اللّهُمَّ عَلَيْكَ بِالنَّصَارَى وَمَنْ وَالاهُمْ, اللّهُمَّ عَلَيْكَ بِالهُنَوْدِ وَمَنْ وَالاهُمْ, اللّهُمَّ عَلَيْكَ بِالأمِيرِكَان وَمَنْ وَالاهُمْ, اللّهُمَّ عَلَيْكَ بِالِبرِيطَان وَمَنْ وَالاهُمْ, اللّهُمَّ عَلَيْكَ بِأَحْزَابِ المُشْرِكِيْنَ الطَّاغِيْنَ الظَّالِمِيْنَ وَمَنْ وَالاهُمْ, اللّهُمَّ دَمِّرْهُمْ تَدْمِيْرًا وَ تَبِّرْهُمْ تَتْبِيْرًا وَاجْعَلْهُمْ هَبَاءً مَنْثُوْرًا اللّهُمَّ انْصُرْ مَنْ نَصَرَ دِيْنَكَ وَاخْذُلْ مَنْ خَذَلَ دِيْنَكَ , اللّهُمَّ أَعِزَّ الإسْلامَ وَالمُسْلِمِيْنَ وَأَذِّلَّ الشِّرْكَ وَالمُشْرِكِيْنَ وَدَمِّرْ أَعْدَاءَ الدِّيْنِ وَانْصُرْ عِبَادَكَ المُؤْمِنِيْنَ . اللّهُمَّ تَقَبَّلْ مِنَّا صَلاتَنَا وَقِيَامَنَا وَأَضْحِيَتَنَا وَجَمِيْعَ حَسَنَاتِنَا وَاجْعَلْهَا خَالِصَةً لِوَجْهِكَ الكَرِيْم. رَبَّنَا آتِنَا فِي الدُّنْيَا حَسَنَةً وَفِي الآخِرَةِ حَسَنَةً وَقِنَا عَذَابَ النَّارِ. سبُحْاَنَكَ اللّهُمَّ وَتَحِيَّتُهُمْ فِيْهَا سَلامٌ وَآخِرُ دَعْوَاهُمْ أَنِ الحَمْدُ ِللهِ رَبِّ العَالَمِيْنَ
Filed under: Khutbah Eidil Adha, خطبة جاوي |


text:
سبهاݢين ڤميمڤين امنو دڤرچاياءي سوده مولا برکومڤول دڤوست داݢڠن دنيا کوالا لومڤور (ڤ.د.د.ک.ل.) سجق تڠه هاري تادي.
دفهمکن⹁ مريک دڤڠݢيل ڤريسيدن ڤرتي⹁ داتوء سري دوکتور فلسفه احمد زاهد حميدي برهوبوڠ تيمڤوه 14 هاري يڠ دتتڤکن بيرو ڤوليتيک امنو سبلوم اين سوڤايا کراجاءن ممڠݢيل ڤرليمن اونتوق برسيدڠ دالم تيمڤوه ترسبوت.
سوسولن درڤد ايت⹁ سومبر يڠ لايق دڤرچاياءي ممبريتاهو ڤيهق اخبر اوتوسن مليسيا⹁ احمد زاهد اکن مڠاداکن ڤرتموان دڠن اهلي ڤرليمن امنو مالم اين.
کليهتن براد دڤ.د.د.ک.ل. وقتو اين اياله اهلي مجليس ترتيڠݢي امنو⹁ داتوء غزالي ابراهيم دان بکس ڤردان منتري يڠ جوݢ اهلي ڤرليمن ڤکن⹁ داتوء سري نجيب تون رزاق.
ڤد 21 جون لالو⹁ امنو مندسق کراجاءن اونتوق ممڠݢيل سيدڠ ڤرليمن دالم تيمڤوه 14 هاري.
احمد زاهد برکات⹁ اي سوسولن ڤندڠن دظاهيرکن يڠ دڤرتوان اݢوڠ⹁ السلطان عبد الله رعاية الدين المصطافى بالله شه دان راج٢ ملايو سوڤايا سيدڠ برکناءن دخداکن سچڤت موڠکين.
باݢايماناڤون ڤجابت ڤردان منتري دالم کياتاءن هاري اين ممعلومکن کراجاءن برستوجو منصيهتي اݢوڠ سوڤايا سيدڠ ڤرليمن دأداکن سلاما ليما هاري مولاءي 26 جولاي اين باݢي ديوان رعيت.
تيمڤوه مشوارت باݢي ديوان رعيت ايت برلڠسوڠ دري 26 جولاي هيڠݢ 29 جولاي دان 2 اوݢوس.
باݢي ديوان نݢارا ڤولا اکن برلڠسوڠ تيݢ هاري مولاءي 3 هيڠݢ 5 اوݢوس دڤن.


text:
© 1996 – 2009 The Office of the High Commissioner for Human Rights
This HTML version prepared by the UDHR in Unicode project, http://www.unicode.org/udhr.
بهاواساڽ ڤڠيعترافن كأوتوهن كموليأن دان حق سامرات سرتا اساسي يڠ تق ترڤيسه باڬي سلوروه اومت مأنسي عداله اساس كبيبسن، كعاديلن دان كداماين دنيا.
بهاواساڽ ڤڠاباين سرتا ڤڠهينأن ترهادڤ حق اساسي مأنسي تله ڤون مڠعاقبتكن تيندقن تركوتوق يڠ تله ملڠڬري ڤراسأن هاتي اومت مأنسي، دان مونچولڽ سبواه دنيا د مان مأنسي اكن منعمتي كبيبسن براوچڤ دان مڠانوت كڤرچايأن سرتا كبيبسن دري راستاكوت دان چيتاراس تله ڤون دأشتهاركن سباڬاي اسڤيراسي تراڬوڠ سلوروه اومت مأنسي.
سكيراڽ كيت تيدق ماهو مندوروڠ مأنسي دالم كأدأن تردسق، سباڬاي ڤيليهن تراخير، ممبرونتق ممنتڠ كظاليمن سرتا ڤنيندسن، مك عداله ڤنتيڠ باڬي حق اساسي مأنسي دڤرتاهنكن اوليه كدولتن اوندڠ٢.
بهاواساڽ عداله ڤنتيڠ باڬي مماجوكن ڤركمبڠن ڤرهوبوڠن ڤرصحابتن د انتارا نڬارا٢.
بهاواساڽ رعيت بڠسا٢ برساتو، دالم ڤياڬمڽ تله سكالي لاڬي منڬسكن كڤرچايأن مريك ترهادڤ حق اساسي مأنسي، ترهادڤ كموليأن سرتا نيلايديري مأنسي دان ترهادڤ حق سامرات للاكي دان ڤرمڤوان دان تله منتڤكن كعزمن اونتوق مماجوكن ڤركمبڠن سوسيال دان طرف هيدوڤ يڠ لبيه سمڤرنا دالم سواسان كبيبسن يڠ لبيه لواس.
بهاواساڽ نڬارا٢ اڠڬوتا تله براقرار اونتوق ماسيڠ٢ منچاڤاي، دڠن كرجاسام بڠسا٢ برساتو، ڤڠوتارأن كحرمتن سجاڬت ترهادڤ، سرتا ڤماتوهن، حق اساسي مأنسي دان كبيبسن اساسي.
بهاواساڽ ساتو فهمن برسام ترهادڤ حق سرتا كبيبسن اين سلوروهڽ عداله ترڤنتيڠ دمي منجاديكن اقرار اين كڽاتأن سڤنوهڽ.
مك دڠن اين
ڤرهيمڤونن اڬوڠ مڠيشتهاركن
ڤراشتهارن سجاڬت حق اساسي مأنسي اين سباڬاي سواتو اوكورن برسام ترهادڤ ڤنچاڤاين اوليه سلوروه اومت مأنسي دان كسموا نڬارا دڠن توجوان سوڤاي ستياڤ اينديۏيدو دان ستياڤ بادن مشاركت، دڠن سننتياس مڠيڠتي ڤراشتهارن اين، هندقله برعزم ملالؤي ڤڠاجرن دان ڤنديديقن باڬي مماجوكن سانجوڠن ترهادڤ سلوروه حق٢ دان كبيبسن اين دان سچارا لڠكه٢ برڤريڠكت ڤريڠكت، د بيدڠ نڬارا دان انتارابڠسا، باڬي منجامينكن ڤڠيعترافن دان ڤماتوهن سجاڬتڽ يڠ بركسن، كدوا دواڽ د انتارا نڬارا٢ اڠڬوتا ماسيڠ٢ دان رعيت ولايه٢ د باوه بيدڠكواس مريك.
سموا مأنسي دلاهيركن بيبس دان سامرات دري سڬي كموليأن دان حق٢. مريك ممڤوڽاي ڤميكيرن دان ڤراسأن هاتي دان هندقله برتيندق د انتارا ساتو سام لائن دڠن سماڠت ڤرساودارأن.
ستياڤ اورڠ عداله برحق كڤد سموا حق٢ دان كبيبسن يڠ ترمكتوب دالم ڤراشتهارن اين، تنڤا سبارڠ اڤ جوا ڤمبيذأن، سڤرتي بڠسا، ورنا كوليت، جنتينا، بهاس، اڬام، فهم ڤوليتيك اتاو لائن٢ فهمن، اصل اصول بڠسا كتورونن اتاو سوسيال هرتا بندا، كلاهيرن اتاو اڤ٢ طرف لائن.
ستروسڽ، تياد سبارڠ ڤمبيذأن بوليه دبوات براساسكن ڤادا طرف ڤوليتيك اتاو بيدڠكواس اتاوڤون انتارابڠسا سسبواه نڬارا اتاو ولايه داتڠڽ سسأورڠ ايت، سام اياڽ مرديك، برامانه، تنڤا ڤمرينتهن سنديري اتاو براد د باوه اڤ٢ سكتن كدولتن لائنڽ.
ستياڤ اورڠ عداله برحق كڤد ڽاوا، كبيبسن دان كسلامتن ديري.
تياد سسياڤا ڤون بوليه دڤرهمبا اتاو دڤرعبديكن; كعبدين دان داڬڠن همبا عبدي هندقله دلارڠ دالم سموا بنتوقڽ.
تياد سسياڤا ڤون بوليه دكناكن سيقسأن اتاو لاينن اتاو حكومن يڠ ظاليم، تيدق برڤريكمأنسيأن اتاو مڠهيناكن.
ستياڤ اورڠ عداله برحق كڤد ڤڠيعترافن د مان جوا سباڬاي سأورڠ انسان د سيسي اوندڠ٢.
سموا اورڠ عداله سامرات د سيسي اوندڠ٢ دان برحق تنڤا اڤ٢ ڤمبيذأن كڤد ڤرليندوڠن يڠ سامرات د سيسي اوندڠ٢. سموا اورڠ عداله برحق كڤد ڤرليندوڠن يڠ سامرات درڤد سبارڠ ڤمبازأن يڠ ملڠڬر ڤراشتهارن اين دان درڤد سبارڠ هاسوتن ترهادڤ ڤمبيذأن سدمكين.
ستياڤ اورڠ عداله برحق كڤد ڤموليهن يڠ بركسن اوليه تريبونل٢ كبڠسأن يڠ كومڤيتين ترهادڤ تيندقن٢ يڠ ملڠڬر حق٢ اساسي يڠ دبريكنڽ اوليه ڤرلمباڬأن اتاو اوليه اوندڠ٢.
تياد سسياڤا ڤون بوليه دكناكن تڠكڤن، تاهنن اتاو ڤمبواڠن نڬري سچارا سوينڠ وينڠڽ.
ستياڤ اورڠ عداله برحق دڠن سامرات سڤنوهڽ كڤد ڤمبيچارأن عاديل دان تربوك اوليه سواتو تريبونل بيبس دان سقسام، دالم ڤنتڤن حق٢ دان تڠڬوڠنڽ دان سبارڠ تودوهن جنايه ترهادڤڽ.
1. ستياڤ اورڠ يڠ دتودوه دڠن كسالهن كسكسأن عداله برحق دأڠڬڤ تيدق ساله سهيڠڬ دبوقتيكن ساله منوروت اوندڠ٢ د دالم ڤربيچارأن تربوك د مان دي تله دبريكن سڬالا جامينن يڠ ڤرلو اونتوق ڤمبلأنڽ.
2. تياد سسياڤا ڤون بوليه دڤوتوسكن برساله اتس سبارڠ كسالهن كسكسأن اوليه كران سبارڠ تيندقن اتاو كتيڠڬلن يڠ تيدق مروڤاكن سواتو كسالهن كسكسأن، د سيسي اوندڠ٢ كبڠسأن اتاو انتارابڠسا، ڤادا ماس اياڽ دلاكوكن. تياد ڤولا بوليه دكناكن سبارڠ حكومن يڠ لبيه برت دري حكومن يڠ ترڤاكاي كتيك كسالهن كسكسأن ايت دلاكوكن.
تياد سسياڤا ڤون يڠ بوليه دكناكن كڤد سبارڠ ڬڠڬوان سوينڠ وينڠڽ ترهادڤ كأدأن ڤريبادي، كلوارڬ، رومهتڠڬ اتاو سورت مڽورتڽ، اتاو ڤرچروبوهن كأتس مرواه دان نام بائقڽ. ستياڤ اورڠ برحق كڤد ڤرليندوڠن اوندڠ٢ ترهادڤ ڬڠڬوان اتاو ڤرچروبوهن سدمكين.
1. ستياڤ اورڠ عداله برحق كڤد كبيبسن برڬرق دان برمستوطين د دالم سمڤادن سسبواه نڬارا.
2. ستياڤ اورڠ برحق منيڠڬلكن مان٢ نڬارا، ترماسوق نڬاراڽ سنديري، دان كمبالي سمولا كنڬاراڽ.
1. ستياڤ اورڠ برحق مموهون دان منعمتي ڤرليندوڠن ڤوليتيك دالم نڬارا لائن درڤد سبارڠ انياي.
2. حق اين تيدق بوليه دتونتوت باڬي ڤندعوأن يڠ بنر٢ تيمبول درڤد كسالهن بوكن ڤوليتيك اتاو درڤد تيندقن يڠ برتنتڠن دڠن توجوان٢ دان ڤرينسيڤ٢ بڠسا٢ برساتو.
1. ستياڤ اورڠ عداله برحق كڤد سواتو كورڬانڬارأن.
2. تياد سسياڤا ڤون بوليه دلوچوتكن كورڬانڬارأنڽ سچارا سوينڠ وينڠڽ اتاو دنافيكن حق منوكر كورڬانڬارأنڽ.
1. للاكي دان ڤرمڤوان ديواس، تنڤا مڠيرا بڠسا، كورڬانڬارأن اتاو اڬام، برحق بركهوين دان منوبوهكن كلوارڬ. مريك عداله برحق كڤد حق٢ سامرات برهوبوڠ دڠن ڤركهوينن، دالم تيمڤوه ماس ڤركهوينن دان ڤادا ڤمبوبرنڽ.
2. ڤركهوينن هاڽ بوليه دلقساناكن دڠن ڤرستوجوان بيبس دان سڤنوهڽ اوليه ڤيهق٢ يڠ برچادڠ اونتوق بركهوين.
3. كلوارڬ عداله يونيت كومڤولن سمولاجادي دان اساسي دالم مشاركت دان عداله برحق كڤد ڤرليندوڠن اوليه مشاركت دان نڬارا.
1. ستياڤ اورڠ برحق مميليقي هرتا سچارا برسنديرين سرتا سچارا بركوڠسي دڠن اورڠ لائن.
2. تياد سسياڤا ڤون بوليه دلوچوتكن هرتا بنداڽ سچارا سوينڠ وينڠڽ.
ستياڤ اورڠ عداله برحق كڤد كبيبسن برفيكير، ڤراسأن هاتي دان اڬام; حق اين ترماسوقله كبيبسن منوكر اڬام اتاو كڤرچايأنڽ، دان كبيبسن، سمادا سچارا برسنديرين اتاو سچارا برسام سام دڠن اورڠ٢ لائن دان سچارا تربوك اتاو برسنديري، مڠانوتي اڬام اتاو كڤرچايأنڽ ملالؤي ڤڠاجرن، عملن، ڤموجأن دان ڤماتوهن.
ستياڤ اورڠ عداله برحق كڤد كبيبسن ڤنداڤت دان مڠلواركن فيكيرن; حق اين ترماسوقله كبيبسن ممڬڠ ڤنداڤت تنڤا ڬڠڬوان دان منونتوت، منريما دان مڽيباركن معلومت دان بواه فيكيرن ملالؤي سبارڠ ميديا دان تنڤا مڠيرا سمڤادن.
1. ستياڤ اورڠ عداله برحق كڤد كبيبسن برهيمڤون سچارا امان دان منوبوهكن ڤرساتوان.
2. تياد سسياڤا ڤون بوليه دڤقسا منجادي اهلي مان٢ ڤرتوبوهن.
1. ستياڤ اورڠ برحق مڠمبيل بهاڬين دالم كراجأن نڬاراڽ، سچارا لڠسوڠ اتاو ملالؤي واكيل٢ يڠ دڤيليه دڠن بيبس.
2. ستياڤ اورڠ عداله برحق كڤد ڤلواڠ سامرات كڤد ڤرخدمتن عوام دالم نڬاراڽ.
3. كماهوان رعيت هندقله منجادي اساس كويباوأن كراجأن; كماهوان اين هندقله دبوقتيكن ملالؤي ڤيليهنراي بركالا يڠ سجاتي يڠ مان هندقله دأداكن سچارا سجاڬت دان سامرات دان هندقله دأداكن سچارا اوندي سوليت اتاو ملالؤي اچارا ڤڠوندين بيبس يڠ كتارا.
ستياڤ اورڠ، سباڬاي اڠڬوتا مشاركت، عداله برحق كڤد كسلامتن سوسيال دانس برحق منجاديكن سواتو كڽاتأن، ملالؤي اوسها نڬارا دان كرجاسام انتارا بڠسا دان منوروت اورڬانيساسي دان سومبر٢ دالم نڬارا ماسيڠ٢، حق٢ ايكونومي، سوسيال دان كبودايأن يڠ ترمستي باڬي كموليأنڽ دان ڤركمبڠن بيبس كڤريبادينڽ.
1. ستياڤ اورڠ عداله برحق كڤد ڤكرجأن، كڤد ڤميليهن ڤكرجأنڽ سچارا بيبس، كڤد كأدأن٢ ڤكرجأن يڠ عاديل دان برفائده باڬيڽ دان كڤد ڤرليندوڠن درڤد ڤڠڠڬورن.
2. ستياڤ اورڠ، تنڤا سبارڠ ڤمبيذأن، عداله برحق كڤد ڤڠڬاجين يڠ سام باڬي كرجا يڠ سام.
3. ستياڤ اورڠ يڠ بكرجا عداله برحق كڤد ڤمبايرن سارأن يڠ عاديل دان برفائده باڬيڽ يڠ مان ممڤستيكن بوات ديري دان كلوارڬڽ سواتو كهيدوڤن سسواي دڠن كموليأن مأنسي، دان يڠ مان دتمبه، جك ڤرتو، اوليه چارا٢ ڤرليندوڠن سوسيال يڠ لائنڽ.
4. ستياڤ اورڠ برحق منوبوه دان منجادي اهلي كساتوان سكرجا باڬي ممڤرليندوڠي كڤنتيڠن كڤنتيڠنڽ.
ستياڤ اورڠ عداله برحق كڤد ريهات دان ماس لاڤڠ، ترماسوق باتسن مناسبه كأتس ماس بكرجا دان چوتي برڬاجي يڠ بركالا.
1. ستياڤ اورڠ عداله برحق كڤد سواتو طرف هيدوڤ يڠ ممادائ باڬي كصيحتن دان كباجيقن ديري دان كلوارڬڽ، ترماسوقله ماكنن، ڤاكاين، ڤرومهن دان ڤڠاوسن ڤراوبتن سرتا ڤرخدمتن سوسيال يڠ ڤرلو، دان برحق كڤد ڤرليندوڠن كتيك برلاكوڽ ڤڠڠڬورن، كساكيتن، كتيدقاوڤايأن، دڤرجندأن، كعزورن اتاو لائن٢ ككورڠن كهيدوڤن دالم كأدأن د لوار كاولنڽ.
2. ايبو دان انق عداله برحق كڤد جاڬأن سرتا بنتوان خاص. سموا كانق٢، سمادا دلاهيركن د دالم ماهوڤون د لوار نكاح، هندقله منعمتي ڤرليندوڠن سوسيال يڠ سام.
1. ستياڤ اورڠ عداله برحق كڤد ڤلاجرن. ڤلاجرن هندقله دبريكن ڤرچوما، سكورڠ كورڠڽ ڤادا ڤريڠكت اول دان اساسڽ. ڤلاجرن ڤريڠكت اول هندقله دواجبكن. ڤلاجرن تيكنيكل سرتا ڤروفيسيونل هندقله دسدياكن اونتوق عموم دان ڤلاجرن تيڠڬي هندقله ممڤوڽاي اكسيس يڠ سامرات كڤد سموا اورڠ اتس داسر كبوليهن.
2. ڤلاجرن هندقله دتوجوكن كڤد ڤركمبڠن سڤنوهڽ كڤريبادين مأنسي دان كأره ممڤركوكوهكن لاڬي راس حرمت باڬي حق٢ دان كبيبسن اساسي مأنسي، لاڽ هندقله مموڤوق ڤرسفهمن، كصبرن دان ڤرصحابتن د كالڠن سموا نڬارا، بڠسا اتاو كومڤولن٢ اڬام، دان هندقله مماجوكن سڬالا كڬياتن بڠسا٢ برساتو دمي ممليهارا كأمانن.
3. ايبو باڤ ممڤوڽاي حق تردهولو اونتوق مميليه جنيس ڤلاجرن يڠ اكن دبريكن كڤد انق٢ مريك.
1. ستياڤ اورڠ برحق سچارا بيبس مڠمبيل بهاڬين دالم كڬياتن كبودايأن مشاركتڽ، منعمتي كسنين دان سام٢ مراسائ كماجوان سائنس دان فائده فائدهڽ.
2. ستياڤ اورڠ عداله برحق كڤد ڤرليندوڠن كڤنتيڠن٢ مورل دان كبندأن حاصيل دري سبارڠ ڤڠحاصيلن سائنس، كسوسسترأن اتاو كسنين يڠ مان اياڽ عداله ڤنچيڤتاڽ.
ستياڤ اورڠ عداله برحق كڤد سواتو سوسونن سوسيال دان انتارابڠسا دالم مان حق٢ اساسي دان كبيبسن يڠ ترمكتوب دالم ڤراشتهارن اين بوليه دجاديكن كڽاتأن سڤنوهڽ.
1. ستياڤ اورڠ ممڤوڽاي كواجيڤن ترهادڤ مشاركت هاڽ دالم مان ڤركمبڠن كڤريبادينڽ سچارا بيبس دان سلوروهڽ ترموڠكين.
2. دالم مڠعملكن حق٢ دان كبيبسنڽ، ستياڤ اورڠ ترتعلوق هاڽ كڤد باتسن٢ سڤرتي يڠ دتنتوكن اوليه اوندڠ٢ سماتا مات باڬي توجوان منجامين ڤڠيعترافن دان ڤڠحرمتن يڠ سڤاتوتڽ ترهادڤ حق٢ دان كبيبسن اورڠ لائن دان اونتوق مندكتي كڤرلوان٢ سڤاتوتڽ باڬي اخلاق، كتنترمن عوام دان كباجيقن عموم دالم سواتو مشاركت يڠ ديموكراتيك.
3. حق٢ دان كبيبسن اين تيدق بوليه سام سكالي دعملكن سچارا برتنتڠن دڠن توجوان٢ دان ڤرينسيڤ٢ بڠسا٢ برساتو.
تياد اڤ٢ جوا دالم ڤراشتهارن اين بوليه دتفسيركن سباڬي سديا ترسيرت ممبريكن كڤد مان٢ نڬارا، كومڤولن اتاو ڤرسأورڠن سبارڠ حق اونتوق مليبتكن ديري دالم اڤ٢ كڬياتن اتاو ملاكوكن اڤ٢ ڤربواتن دڠن توجوان مموسنهكن اڤ٢ حق دان كبيبسن يڠ ترمكتوب دالم ڤراشتهارن اين.


text:
خطبة جمعة
(4 شعبان 1439ه / 20 اڤريل 2018)
”اسلام اضام فڽلامت امة“
ديوان علماء ڤاس ڤوست
خطبة ڤرتام
الحَمْدُ للهِ الَّذِيْ أَرْسَلَ رَسُوْلَهُ بِالهُدَى وَدِيْنِ الحَقِّ لِيُظْهِرَهُ عَلَى الدِّيْنِ كُلِّهِ وَلَوْ كَرِهَ المُشْرِكُوْنَ، أَشْهَدُ أَنْ لاإِلهَ إِلا اللهُ وَأَشْهَدُ أَنَّ سَيِّدَنَا مُحَمَّدًا عَبْدُهُ وَرَسُوْلُهُ، اللّهُمَّ صَلِّ وَسَلِّمْ وَبَارِكْ عَلىَ سَيِّدِنَا مُحَمَّدٍ وَعَلَى آلِهِ وَأَصْحَابِهِ وَمَنْ تَبِعَهُمْ بِإِحْسَانٍ إِلَى يَوْمِ الدِّيْنِ،أَمَّا بَعْدُ …
فَيَا عِبَادَ اللهِ ! اِتَّقُوْا اللهَ حَقَّ تُقَاتِهِ وَلاتَمُوْتُنَّ إِلَّا وَأَنْتُمْ مُسْلِمُوْنَ.
سيدڠ جمعة يڠ دكاسيهي سكالين، ماريله سام-سام كيت منليتي فرمان الله تعالى دالم اية 19، سورة ال عمران:
(إِنَّ الدِّينَ عِنْدَ اللَّهِ الْإِسْلَامُ ۗ وَمَا اخْتَلَفَ الَّذِينَ أُوتُوا الْكِتَابَ إِلَّا مِنْ بَعْدِ مَا جَاءَهُمُ الْعِلْمُ بَغْيًا بَيْنَهُمْ ۗ وَمَنْ يَكْفُرْ بِآيَاتِ اللَّهِ فَإِنَّ اللَّهَ سَرِيعُ الْحِسَابِ)
مقصودڽ: ”سسوڠڬوهڽ اڬام (يڠ بنر دان درضاءي) د سيسي الله اياله اسلام. دان اورڠ-اورڠ يڠ دبريكن كتاب ايت تيدق برسليسيه ملاءينكن ستله سمڤاي كڤد مريك ڤڠتاهوان يڠ صحيح تنتڠ كبنرنڽ؛ ڤرسليسيهن ايت ڤولا سمات-مات كران حسد دڠكي يڠ اد دالم كالڠن مريك. دان (ايڠتله)، سسياڤا يڠ ايڠكر اكن ايات-ايات كتراڠن الله، مك سسوڠڬوهڽ الله امت سڬرا هيتوڠن حسابڽ“.
امة اسلام بركواجيڤن منڬقكن كإيندهن اسلام دان مڠهيندركن ساله تڠڬڤ مڠناءي كمورنين اڬام اسلام. رياليتي ڤد هاري اين، اسلام باڽق دساله تفسير دان دساله فهم بوكن سقدر درڤد اورڠ بوكن اسلام، ماله اورڠ اسلام سنديري. اوليه كران ايت، برللواساڽ اسلاموڤوبيا دكالڠن بوكن هاڽ اورڠ بوكن اسلام، ماله توروت ممبابيتكن امة اسلام يڠ تيدق ممهمي اسلام.
عقيبتڽ، اي ممبري كسن نيڬاتيف دالم كادأن هيدوڤ امة اسلام هاري اين. اڤابيلا برلاكو ساله فهم، مك اكن ترجادي ساله عمل كران كدوا-دواڽ ساليڠ بركاءيت انتارا ساتو سام لاءين. علمو اداله امام، مانكالا عمل اداله مأمومڽ. جك ڤميمڤين ترساله، مك بسر كبارڠكالين ڤڠيكوت د بلاكڠ جوڬ توروت ترساسر. سبب ايت، جك برلاكو ساله فهم، اين اكن ملاهيركن ساله عمل دان ساله ڤرجواڠن.
سسوڠڬوهڽ اسلام داتڠ سباڬاي رحمة دان ڤڽلامت بوكن سهاج كڤد امة اسلام تتاڤي توروت مرڠكومي اورڠ يڠ بلوم براڬام اسلام. القرءان جلس مڽاتاكن باڬايمانا ڤروتوسن نبي محمد صلى الله عليه وسلم سباڬاي رحمة كڤد سكالين عالم بوكن خصوص اونتوق بڠسا دان تمڤت ترتنتو سهاج.
فرمان الله سبحانه وتعالى دالم سورة الأنبياء، اية 107:
(وَمَا أَرْسَلْنَاكَ إِلَّا رَحْمَةً لِلْعَالَمِينَ)
مقصودڽ : ”دان تياداله كامي مڠوتوس اڠكاو (واهاي محمد)، ملاءينكن سباڬاي رحمة باڬي سلوروه عالم“.
جوسترو، اڤابيلا اسلام ايت لمه، مك يڠ روڬي بوكن سقدر امة اسلام تتاڤي دنيا سلوروهڽ اكن كروڬين دان موسنه. هاري اين، كعِزَّهن دان كإيندهن اسلام سوده تيدق ترسرله لاڬي دالم بنتوق عمليڽ دان يڠ تيڠڬل هاڽ تيوري سمات-مات. كيت مستي يقين بهاوا اسلام اداله اڬام عزة اتاو مليا يڠ سنتياس ممنتيڠكن كداماين دان مڠيلقكن درڤد ترچتوسڽ هورو-هارا اڤاته لاڬي ڤڤراڠن برسنجات دالم سسبواه نڬارا.
ماري كيت مڠحياتي باڬايمانا ڤندكتن رسول الله صلى الله عليه وسلم دالم مڠوروسكن مشاركت ڤلباڬاي قوم ترماسوق موسوه اسلام يڠ سنتياس مڽراڠ امة اسلام سهيڠڬ اخيرڽ مريك ترتاريق كڤد اسلام لالو مملوق اسلام. أومڤامڽ دالم ڤڤراڠن بني المصطلق يڠ برلاكو ڤد تاهون كأنم هجرة، ڤڤراڠن اين ملتوس سلڤس رسول الله صلى الله عليه وسلم برتيندق ڤانتس مڠهنتر تنترا اڤابيلا مندڠر بريتا بهاوا بني المصطلق ڤيمڤينن الحارث بن ابي ضِرار سداڠ برسياڤ اونتوق مڽراڠ امة اسلام.
تيندقکن نبي صلى الله عليه وسلم ترسبوت تله مڽببكن ڤرانچڠن جاهت بني المصطلق داڤت دڤاتهكن دڠن موده سهيڠڬ راماي يڠ منجادي تاونن. اڤ يڠ مناريقڽ، رسول الله صلى الله عليه وسلم دان ڤارا صحابة تله ممرديكاكن تاونن ڤراڠ دان راماي يڠ مملوق اسلام. ماله رسول الله صلى الله عليه وسلم سنديري تله منجاديكن انق كڤد كتوا بني المصطلق يڠ تله مملوق اسلام يإيت جويرية سباڬاي استري بڬيندا صلى الله عليه وسلم.
تيندقکن اين مروڤاكن انتارا ستراتيجي دعوة يڠ تله ممبوك هاتي راماي د كالڠن بني المصطلق اونتوق مملوق اسلام ستله مليهت باڬايمانا اسلام بڬيتو باڽق مناور ارتي كامانن دان ڤرداماين.
إخوان المسلمين سكالين،
منبار ڤد هاري اين مڽرو كڤد سكالين امة اسلام اڬر ممڤركاساكن اساس-اساس علمو اسلام كڤد سلوروه مشاركت دان تيدق ترحد دمسجد اتاو سوراو سهاج. سموا ڤيهق هندقله مماءينكن ڤرانن دالم مڽيبرلواس علمو اسلام يڠ شمول خصوصڽ دالم بيدڠ ڤڠاجين اڬام. كڬاڬالن ممڤركاساكن ڤڠاجين اڬام تله ملاهيركن راماي د كالڠن اورڠ اسلام منجادي ڤڠتَعَصُبْ ترهادڤ تمادون بارت يڠ ترڤيسه درڤد عقيدة د مان ستڠه درڤدڽ منجادي سكولر دان ليبرال.
كڤيمڤينن نڬارا هندقله برتڠڬوڠجواب دان مڠوتاماكن سيستم ڤنديديقکن ماهوڤون ڤنتدبيران برتراس شريعة اسلام يڠ موليا. اسلام اكن موليا دڠن ڤلقسانأن حكوم اسلام دالم مشاركت دان نڬارا كيت.
فرمان الله سبحان وتعالى:
)وَأَنِ احْكُمْ بَيْنَهُمْ بِمَا أَنْزَلَ اللَّهُ وَلَا تَتَّبِعْ أَهْوَاءَهُمْ وَاحْذَرْهُمْ أَنْ يَفْتِنُوكَ عَنْ بَعْضِ مَا أَنْزَلَ اللَّهُ إِلَيْكَ ۖ فَإِنْ تَوَلَّوْا فَاعْلَمْ أَنَّمَا يُرِيدُ اللَّهُ أَنْ يُصِيبَهُمْ بِبَعْضِ ذُنُوبِهِمْ ۗ وَإِنَّ كَثِيرًا مِنَ النَّاسِ لَفَاسِقُونَ)
مقصودڽ: ”دان هندقله اڠكاو منجالنكن حكوم د انتارا مريك دڠن اڤ يڠ تله دتورونكن اوليه الله دان جاڠنله اڠكاو منوروت كهندق هاوا نفسو مريك، دان برجاڬ-جاڬله سوڤاي مريك تيدق مميسوڠكنمو دري سسواتو حكوم يڠ تله دتورونكن اوليه الله كڤدامو. كمودين جك مريك برڤاليڠ (اڠڬن منريما حكوم الله ايت)، مك كتاهويله، هاڽ ساڽ الله ماهو مڽيقسا مريك دڠن سبب ستڠه دري دوسا-دوسا مريك؛ دان سسوڠڬوهڽ كباڽقکن دري امة مأنسي ايت اداله اورڠ-اورڠ يڠ فاسيق“. [الماءيدة: 49]
كيت تيدق ماهو، نڬارا كيت كمبالي ك تمادون جاهلية دان امة اسلام د نڬارا اين ممندڠ سينيس كڤد تونتوتن اڬام اسلام ايت سنديري. كيت تيدق ماهو جاهلية مودن مريبق دان برتختا دالم هاتي امة اسلام. سجاره منچاتتكن باڬايمانا زمان جاهلية اتاو زمان كڬلاڤن تله ملاهيركن ڬلاڬت مأنسي يڠ تيدق دڤندو اوليه عقيدة توحيد دان كهيدوڤن مريك سأومڤام حيوان، يڠ كوات منيندس يڠ لمه، يڠ كاي ممراس يڠ ميسكين.
د زمان سربا چڠڬيه اين، امة اسلام ڤرلو برهاتي-هاتي دڠن سڬالا عناصير كچڠڬيهن يڠ مروسقكن عقيدة سرتا ملالايكن درڤد ملاكوكن عمل صالح. كتاڬيهن اينترنيت هاري اين مڽببكن ڤڠڬوناڽ منجادي ليك سهيڠڬ تيدق تيدور مالم، تيدق منومڤوكن كڤد ڤكرجأن سهيڠڬ مڠابايكن تڠڬوڠجواب سباڬاي سأورڠ اسلام، استري، سوامي، انق دان تڠڬوڠجواب كڤد ماجيقكن.
ڬجالا فتنه-ممفتنه دان ڤڽيبارن ڤرکارا ڤلسو سماكين برللواسا سهيڠڬ امة اسلام برڬادوه سسام سنديري عقيبة تيدق تَبَيُّنْ اتاو كنالڤستي بريتا يڠ ترسيبر.
فرمان الله سبحان وتعالى :
(يَا أَيُّهَا الَّذِينَ آمَنُوا إِنْ جَاءَكُمْ فَاسِقٌ بِنَبَإٍ فَتَبَيَّنُوا أَنْ تُصِيبُوا قَوْمًا بِجَهَالَةٍ فَتُصْبِحُوا عَلَىٰ مَا فَعَلْتُمْ نَادِمِينَ)
مقصودڽ : ”واهاي اورڠ-اورڠ يڠ برايمان! جك داتڠ كڤدامو اورڠ فاسيق ممباوا بريتا مك ڤريقساله ترلبيه دهولو سوڤاي كامو تيدق منودوه سسواتو قوم سچارا جاهيل يڠ مڽببكن كامو منجادي اورڠ يڠ مڽسال“. [الحجرات: 6]
ايرا ميديا بارو ڤد هاري اين دڠن اداڽ فيسبوك (facebook)، واسأف (whatsapp) دان سڬالا ماچم كلڠكڤن ميديا بارو يڠ مودن اد منفعة دان مضارتڽ كڤد كهيدوڤن برمشاركت. مأنسي يڠ موليا اكن مڠڬوناكن كمودهن اين دڠن سباءيقڽ مانكالا مأنسي يڠ جاهت اكن مڠمبيل ڤلواڠ اونتوق مڽيباركن بريتا ڤلسو، فتنه، دان سڬالا ماچم ڤمبوهوڠن.
مك، كواجيڤن امة اسلام اونتوق مڠمباليکن سمولا كموليأن امة اسلام يڠ تله د انوڬره اوليه الله تعالى. الله تله كورنيا كڤد امة اسلام، ڤميمڤين اسلام سرتا ڤنتدبيران اسلام تردهولو تله برجاي برتاڤق دڠن ڬاڬه دان عزة د سلوروه ڤلوسوق دنيا. سجاره تله منچاتتكن باڬايمانا دنيا بارت سنديري باڽق منچدوق كماجوان يڠ د باوا اوليه امة اسلام. كتيك ايرا كڬميلڠن أَنْدَلُس سواتو كتيك دولو، راماي د كالڠن ڤلاجر-ڤلاجر بارت يڠ منونتوت علمو د أَنْدَلُس دان ممباوا ڤڠاروه كتمادونن اسلام ك نڬارا مريك.
بارت بڬيتو ترتاريق دڠن كماجوان علمو دان تمادون يڠ دچاڤاي اوليه امة اسلام. نامون، اي مڽديهكن ڤد هاري اين امة اسلام منجادي لمه تيدق برماي كران ڤڠانوتڽ تيدق ماهو كمبالي كڤد سيستم هيدوڤ اسلام يڠ سبنر. اسلام دان ڤرجواڠنڽ داڤت مڠمباليکن كإعزهن اتاو كموليأن كڤد امة اسلام سباڬايمان كات-كات سيدنا عمر الخطاب:
نَحْنُ قَوْمٌ أَعَزَّنَا اللهُ بِالإِسْلَامِ، فَمَهْمَا ابْتَغَيْنَا العِزَّةَ بِغَيْرِ مَا أَعَزَّنَا اللهُ أَذَلَّنَا الله
مقصودڽ: ”كيت اداله قوم يڠ دمولياكن اوليه الله دڠن اسلام، سكيراڽ كيت منچاري كموليأن سلاءين درڤد يڠ الله مولياكن اين، الله اكن مڠهيناكن كيت“.
كهيبتن امة اسلام ڤد زمان دهولو ترڽات اداله كران كتريكتن مريك دڠن اسلام دان بتاڤ كاسيهڽ مريك كڤد اڬام اين سهيڠڬ سڠݢوڤ مڠڬادايكن سڬالا-ڬالاڽ دمي اسلام. اينله جوڬ جالن اونتوق منوجو كموليأن دان كهيبتن د زمان كيت ڤد هاري اين.
فرمان الله سبحانه وتعالى:
(الْيَوْمَ يَئِسَ الَّذِينَ كَفَرُوا مِنْ دِينِكُمْ فَلَا تَخْشَوْهُمْ وَاخْشَوْنِ ۚ الْيَوْمَ أَكْمَلْتُ لَكُمْ دِينَكُمْ وَأَتْمَمْتُ عَلَيْكُمْ نِعْمَتِي وَرَضِيتُ لَكُمُ الْإِسْلَامَ دِينًا)
مقصودڽ: ”.. ڤد هاري اين، اكو تله سمڤورناكن باڬي كامو اڬام كامو، دان اكو تله چوكوڤكن نعمة-كو كڤد كامو، دان اكو تله ريضاكن اسلام ايت منجادي اڬام اونتوق كامو…“. [الماءيدة:3]
بَارَكَ اللهُ لِيْ وَلَكُمْ فِي القُرْآنِ العَظِيْمِ، وَنَفَعَنِي وَإِيَّاكُمْ بِمَا فِيْهِ مِنَ الآيَاتِ وَالذِّكْرِ الحَكِيْمِ، وَتَقَبَّلَ مِنِّي وَمِنْكُمْ تِلاوَتَهُ، إِنَّهُ هُوَ السَّمِيْعُ العَلِيْمُ.
وَاسْتَغْفِرُ اللهَ العَظِيْمَ لِيْ وَلَكُمْ وَلِسَائِرِ الُمْسِلِمْينَ وَالمُسْلِمَاتِ وَالمُؤْمِنِيْنَ وَالمُؤْمِنَاتِ، فَاسْتَغْفِرُوْهُ… فَيَا فَوْزَ المُسْتَغْفِرِيْنَ وَيَا نَجَاةَ التَّائِبِيْنَ.


text:
ڤريسيدن امنو⹁ احمد زاهد حميدي تله مڠعمومکن بهاوا امنو سچارا راسميڽ مناريق ديري درڤد کراجاءن ڤرسکوتوان برقوات کواس سرتا مرتا. ڤرکارا ترسبوت دعمومکن ملالوءي سبواه سيدڠ ميديا ماي درڤد باڠونن داتوء عون سبنتر تادي.
بلياو برکات کراجاءن تله ݢاݢل ممنوهي سݢالا اسڤيراسي رعيت ددالم ببراڤ ڤرکارا سڤرتي مناڠني کوۏيد-19 سچارا برکسن سهيڠݢ منچتوسکن کرسهن دان کموروڠن يڠ امت سيريوس کڤد رعيت.
ممنوروتڽ⹁ ساله ساتو چونتوهڽ ايله ڤلقساناءن ‘توتل لوکداءون’ يڠ هاڽ منيڠکتکن کيس کماتين درڤد لبيه کورڠ 2,800 سهاج کڤد لبيه 5,700.
بلياو منݢسکن بهاوا ساله ساتو کݢاݢلن اوتام کراجاءن اداله اڤابيلا مريک دڠن جلسڽ ممڤرکوتقکاتيقکن تيته يڠ دڤرتوان اݢوڠ دان بݢيندا راج٢ ڤمرينته سهيڠݢ ترڤقسا براولڠ کالي مڠلوارکن کڽاتاءن ميديا مڠݢسا سيدڠ ڤرليمن دأداکن.
زاهد توروت منمبه بهاوا کراجاءن تله مڠݢوناکن ضرورة يڠ دأڠݢڤ اداله هاڽ اونتوق مصليحت ڤوليتيک دان مڽببکن کمضرتن کڤد رعيت سرتا ايکونومي.
کراجاءن جوݢ ݢاݢل مڠعملکن سيستم ديموکراسي برڤرليمن سهيڠݢ ممندولکن عملن سيمق دان ايمبڠ يڠ منجامين سوارا رعيت تربيلا.
بلياو توروت منمبه بهاوا قرينه بيروکراسي يڠ ممببنکن جوݢ ممبوقتيکن کݢاݢلن کراجاءن اڤابيلا راماي رعيت تيدق داڤت اتاو لمبت منريما بنتوان يڠ دسدياکن.
کݢاݢلن اين توروت مڽببکن کيس٢ سوسيال سڤرتي کيس بونوه ديري يڠ برجومله 1,099 کيس دأنتارا بولن مچ 2020 سهيڠݢ مي 2021.
کڤوتوسن اين دبوات باݢي ممنوهي مندت اهلي امنو سماس ڤرهيمڤونن اݢوڠ امنو 2020 ڤد اول تاهون اين.
امنو توروت مندسق تن سري محي الدين محمد ياسين مڠاوندورکن ديريڽ سباݢاي ڤردان منتري سچڤت موڠکين.


text:
ڤوليسي ڤريۏاسي
English | Bahasa Melayu (Rumi)
ڤوليسي ڤريۏاسي اين تله دسوسون اونتوق ملاين مريک يڠ ساڠت ڤيکا دڠن ڤڠݢوناان ءمعلومت ڤريبادي بوليه کنلڤستيء (PII) مريک دالم تالين. PII، سڤرتي يڠ دݢوناکن د اميريک شريکت دان اوندڠ٢ ڤريۏاسي نݢارا٢ لاين، دان کسلامتن معلومت، اياله معلومت يڠ بوليه دݢوناکن سچارا سنديريڽ اتاو دڠن معلومت لاين اونتوق مڠنلڤستي، مڠهوبوڠي، اتاو مڠسن سساورڠ، اتاو اونتوق مڠنلڤستي سأورڠ اينديۏيدو برداسرکن کونتيکس. سيلا باچ ڤوليس ڤريۏاسي ساي دڠن تليتي اونتوق منداڤت ݢمبارن جلس مڠناءي چارا ساي کومڤول، ݢونا، ليندوڠي اتاو سچارا لاينڽ ترليبت دڠن معلومت ڤريبادي بوليه کنلڤستي اندا يڠ برکاءيتن دڠن لامن ويب ساي.
اڤاکه معلومت ڤريبادي يڠ ساي کومڤول درڤد اورڠ يڠ ملاوات لامن ويب ساي؟
اڤابيلا اندا مندفترکن ديري د لامن ويب ساي اونتوق سبارڠ توجوان، اندا اکن دمينتا اونتوق مڠيسي نام، علامت ايميل، اتاو معلومت لاين يڠ برکاءيتن اونتوق ممبنتو اندا مڠالمي ڤڠالمن يڠ باݢوس کتيک مڠݢوناکن ڤرخدمتن کامي. کبياساانڽ ساي ملومڤوهکن فوڠسي کومين تتاڤي دالم کيس ترتنتو ساي ترلوڤا اونتوق ملومڤوهکنڽ دان ڤلاوات منوليس کومين مريک، سيستم کومين يڠ دݢوناکن اياله سيستم کومين لالاي Blogger، جادي ساي تيدق برتڠݢوڠجواب دڠن ڤڠومڤولن داتا اونتوق کومين، سيلا سيمق ڤوليسي ڤريۏاسي Blogger د سيني (بوک دالم تب بارو). معلومت نݢارا ڤولا دکومڤول سچارا اوتوماتيکڽ برداسرکن علامت ڤروتوکول اينترنيت عوام (IP) اندا، اين هاڽله اونتوق کݢونأن ستاتيستيک دان تيدق اکن دݢوناکن اونتوق توجوان لاين.
بيلاکه ساي مڠومڤول معلومت؟
ساي کومڤول معلومت درڤد اندا کتيک اندا مندفترکن ديري د لامن ويب ساي، ممبري تيندق بالس ک کاجي سليديق، اتاو مماسوقکن معلومت د لامن ويب ساي. معلومت نݢارا دکومڤول اڤابيلا اندا ملاوات لامن ويب ساي.
باݢايماناکه ساي مڠݢوناکن معلومت اندا؟
ساي مڠݢوناکن معلومت يڠ ساي کومڤول درڤد اندا کتيک اندا مندفترکن ديري، مندفتر هانترن ايميل، ممبري تيندق بالس کاجي سليديق اتاو ڤرهوبوڠن ڤرنياݢان، ملايري لامن ويب، اتاو مڠݢوناکن چيري٢ لامن ويب يڠ لاين دڠن چارا يڠ برايکوت:
• اونتوق منچورق ڤڠالمن ڤڠݢونا دان ممبنرکن ساي مڽمڤأيکن جنيس کندوڠن دان ڤلاوأن ڤرودوق يڠ اندا ڤاليڠ مينتي.
• اونتوق ممبوليهکن ساي ممبري ڤرخدمتن يڠ لبيه باءيق دالم ممبالس ڤرمينتأن ڤرخدمتن ڤلڠݢن اندا.
• اونتوق مڠهانتر ايميل برکالا مڠناءي هانترن ويب ساي، اتاو ڤرودوق دان ڤرخدمتن يڠ لاين.
باݢايماناکه ساي مليندوڠي معلومت ڤلاوات؟
ساي تيدق مڠݢوناکن ڤڠسن کرينتانن دان/اتاو ڤڠسنن ڤياواي PCI، دان ساي جوݢ تيدق مڠݢوناکن ڤڠسنن ڤرايسين حسد، کران ساي، ڤميليک لامن ويب اين، اياله ڤلاجر سڤنوه ماس دان ساي تيدق ممڤوڽاءي کممڤوان کواڠن دان ساي تيدق نمڤق کڤرلوان اونتوق مڠݢوناکن ڤڠسن سڤرتي ايت، لاݢيڤون اين لامن ويب ڤريبادي ساي، ساي تيدق ممقسا سسياڤا اونتوق ماسوق لامن ويب اين.
ساي مڠݢوناکن سيجيل SSL اوليه Let's Encrypt ايايت سيجيل لالاي اونتوق کبڽقان لامن ويب Blogger. نامون بݢيتو، ساي تيدق ڤرنه ممينتا معلومت ڤريبادي اتاو سوليت سڤرتي علامت رومه اتاو نومبور کاد کريديت. علامت ايميل هاڽله اونتوق مڠهانتر کمس کيني اڤابيلا اندا مندفترکن ديري اونتوق مڠيکوت ڤرکمبڠن کندوڠن ساي، اي تيدق دڤرلوکن اونتوق ڤلاوات بياسا.
ادکه ساي ݢوناکن 'کوکي'؟
سڤرتي کبڽقان لامن ويب زمان سکارڠ، جواڤنڽ ساتو ڤرکاتان: يا. کوکي اياله فايل کچيل يڠ سسبواه لامن ويب اتاو ڤڽدي ڤرخدمتنڽ ڤيندهکن ک چاکرا کراس کومڤوتر اندا ملالوءي ڤلاير ويب اندا (جک اندا بنرکنڽ) يڠ ممبوليهکن لامن ويب ترسبوت اتاو ڤڽدي ڤرخدمتنڽ اونتوق مڠنل ڤلاير اندا دان منداڤتکن دان مڠيڠاتي سستڠه معلومت. تيکا اين، ساي ݢوناکن کوکي اونتوق بنتو ساي ممهمي کاوتامأن اندا برداسرکن اکتيۏيتي اندا يڠ لڤس دان سماس د لامن ويب ساي، يڠ ممبوليهکن ساي ممڤرباءيقي دان مڽدياکن ڤرخدمتن يڠ لبيه باءيق کڤد اندا. ساي جوݢ مڠݢوناکن کوکي اونتوق ممبنتو ساي مڠومڤول داتا اݢريݢت برکاءيتن لالو لينتس لامن ويب دان اينترکسي لامن ويب سوڤاي ساي ممڤو مڽدياکن ڤڠالمن لامن ويب دان التن يڠ لبيه باءيق ڤد ماس هادڤن.
ساي ݢوناکن کوکي اونتوق:
• ممهمي دان مڽيمڤن کاوتامأن ڤڠݢونا اونتوق لاوتن اکن داتڠ.
• مڠومڤول داتا اݢريݢت مڠناءي لالو لينتس لامن ويب دان اينترکسي لامن ويب اونتوق مڽدياکن ڤڠالمن لامن ويب دان التن يڠ لبيه باءيق ڤد ماس هادڤن. ساي جوݢ ݢوناکن ڤرخدمتن ڤيهق کتيݢ يڠ دڤرچايأي اونتوق ممنتاو معلومت اين باݢي ڤيهق ساي.
اندا بوليه ڤيليه اونتوق ممبواتکن کومڤوتر اندا ممبري امران ستياڤ کالي کوکي دهانتر، اتاو اندا بوليه ماتيکن کسموا کوکي. اندا بوليه بربوات سدميکيان ملالوءي تتڤن ڤلاير اندا. ستياڤ ڤلاير ممڤوڽاءي تتڤن يڠ بربيذا، جادي ليهت ک مينو بنتوان ڤلاير اندا اونتوق بلاجر چارا يڠ بتول اونتوق مڠوبه کوکي اندا. اندا بوليه چاري د انجين چارين سڤرتي Google جک اندا بنر٢ تيدق تاهو چارا اونتوق مماتيکنڽ.
جک اندا مماتيکن کوکي، سستڠه چيري سڤرتي سيستم کومين اکن توروت دماتيکن. اي تيدق اکن منجيجسکن ڤڠالمن ڤڠݢونا يڠ ممبواتکن لامن ويب منجادي لبيه برهيمت دان سستڠه ڤرخدمتن ساي تيدق اکن برفوڠسي دڠن سمڤورنا.
ڤندداهن ڤيهق کتيݢ
سوده تنتوله، ساي تيدق منجوال، برداݢڠ، اتاو ممينده دڠن چارا لاين معلومت ڤريبادي بوليه کنلڤستي اندا کڤد ڤيهق لوار ملاءينکن ساي ممبريکن ڤمبريتاهوان لبيه اول کڤد اندا. اين تيدق ترماسوق راکن ڤڠهوس لامن ويب دان ڤيهق لاين يڠ ممبنتو ساي منجالنکن لامن ويب اين، اتاو ممبري ڤرخدمتن کڤد اندا، سلاݢي ڤيهق اين برستوجو اونتوق ککالکن معلومت اين سباݢاي سوليت. ساي جوݢ اکن منددهکن معلومت اندا اڤابيلا ساي راس ڤرلو اونتوق مماتوهي اوندڠ٢، مڠتتکن ڤوليسي لامن ويب ساي، اتاو مليندوڠي حق، ميليق، اتاو کسلامتن ديري ساي اتاو اورڠ لاين.
نامون بݢيتو، معلومت ڤلاوات يڠ تيدق برصفة بوليه کنلڤستي بوليه دبريکن کڤد ڤيهق لاين اونتوق توجوان ڤماسارن، ڤڠيعلانن، اتاو کݢونأن لاين.
ڤاوتن ڤيهق کتيݢ
کادڠ کالا، جک ڤرلو، ساي اکن سرتاکن اتاو سدياکن ڤرودوق اتاو ڤرخدمتن ڤيهق کتيݢ د لامن ويب ساي. کسموا لامن ڤيهق کتيݢ اين ممڤوڽاءي ڤوليسي ڤريۏاسي مريک سنديري دان براسيڠن. اوليه ايت ساي تيدق برتڠݢوڠجواب دان تيدق منڠݢوڠ ليابيليتي ترهادڤ کندوڠن دان اکتيۏيتي د لامن٢ ويب ترسبوت. نامون بݢيتو، ساي ايڠين منجاݢ اينتݢريتي لامن ويب ساي دان مڠالو٢کن سبارڠ معلوم بالس برکنأن لامن٢ ويب ترسبوت.
کڤرلوان ڤڠيعلانن Google بوليه دجلسکن دڠن ڤرينسيڤ٢ ڤڠيعلانن Google. اياڽ دلتقکن اونتوق مڽدياکن ڤڠالمن ڤوسيتيف کڤد ڤڠݢونا https://support.google.com/adwordspolicy/answer/1316548?hl=ms
ساي تيدق ممبوليهکن ڤڠيعلانن Google AdSense د لامن ويب ساي کران ساي تيدق لڤس کڤرلوان عام دان ساي منوليس لامن ويب ڤلباݢاي بهاس د مان مريک بنچي، تتاڤي ساي موڠکين لتق اکلان ڤد ماس هادڤن سکيراڽ ساي لولوس اتاو ساي جومڤا چارا اونتوق مڠاتسي ايسو لامن ويب ڤلباݢاي بهاس، اتاو اڤابيلا مريک ممبنرکن ساي بربوات سدميکيان
اکتا ڤرليندوڠن ڤريۏاسي دالم تالين کاليفورنيا (CalOPPA)
اياله اوندڠ-اوندڠ نݢري ڤرتام د اميريک شريکت يڠ ممرلوکن لامن ويب دان ڤرخدمتن دالم تالين کومرسيل اونتوق مناءيقکن ڤوليسي ڤريۏاسي. اوندڠ٢ مريک منجڠکاو ملبيهي کاليفورنيا دان ممرلوکن اورڠ اتاو شريکت د سلوروه دنيا يڠ منجالنکن لامن ويب يڠ مڠوتيڤ معلومت ڤريبادي بوليه کنلڤستي درڤد ڤڠݢونا د کاليفورنيا اونتوق ملتقکن ڤوليسي ڤريۏاسي ترڤرينچي د لامن ويب ماسيڠ٢ مڽاتاکن سچارا جلس معلومت اڤ يڠ سداڠ دکوتيڤ دان ممبريتاهو ڤلڠݢن ترسبوت دڠن سياڤا معلومت ترسبوت سداڠ دکوڠسيکن، دان اونتوق مماتوهي ڤوليسي اين. - ليهت لبيه لنجوت د: http://consumercal.org/california-online-privacy-protection-act-caloppa/#sthash.0FdRbT51.dpuf
برداسرکن CalOPPA ساي برستوجو دڠن ڤرکارا برايکوت:• ڤڠݢونا بوليه ملاوات لامن ويب ساي تنڤا ڤندفترن
• اڤابيلا ڤوليسي ڤريۏاسي اين دچيڤتا، ساي اکن لتقکن ڤاوتن کڤداڽ د هلامن اوتام ساي، اتاو لتقکن اي د هلامن سيݢنيفيکن ڤرتام ستله ماسوق ک لامن ويب ساي
• ڤوليسي ڤريۏاسي ساي مڠاندوڠي ڤرکاتان 'ڤريۏاسي'، دان بوليه دجومڤأي دڠن موده د هلامن يڠ دڽاتاکن د اتس.
ڤڠݢونا اکن دبريتاهو برکاءيتن ڤروبهن ڤوليسي ڤريۏاسي:• ڤد هلامن ڤوليسي ڤريۏاسي ساي
ڤڠݢونا بوليه مڠوبه معلومت ڤريبادي مريک:• دڠن مڠهانتر ايميل کڤد ساي
باݢايماناکه لامن ويب ساي اوروسکن عشارت 'جاڠن کسن' (DNT)؟ساي مڠيکوت عشارت DNT دان تيدق اکن مڠسن، ملتقکن کوکي، اتاو مڠݢوناکن اکلان اڤابيلا ميکانيسمى ڤلاير DNT دݢوناکن. مالهن، ساي سنديري جوݢ ݢوناکن DNT د ببراڤ هلامن د لامن ويب ساي.
ادکه لامن ويب ساي ممبنرکن ڤنججکن تيڠکه لاکو ڤيهق کتيݢ؟اداله ڤنتيڠ اونتوق اندا کتاهوي بهاوا ساي ممبنرکن ڤنججکن تيڠکه لاکو ڤيهق کتيݢ.
COPPA (اکتا ڤرليندوڠن ڤريۏاسي کانق٢ دالم تالين)
اڤابيلا ماسوق ک ايسو ڤڠومڤولن معلومت ڤريبادي درڤد کانق٢ د باوه عمور 13 تاهون، COPPA ملتقکن ايبو باڤ اونتوق مڠاولڽ. سوروهنجاي ڤرداݢڠن ڤرسکوتوان، اݢينسي ڤرليندوڠن ڤڠݢونا د اميريک شريکت، دان سوروهنجاي لاين د سلوروه دنيا، مڠواتکواسکن ڤراتورن COPPA، يڠ منرڠکن اڤ ڤڠندالي لامن ويب دان ڤرخدمتن دالم تالين ڤرلو بوات اونتوق مليندوڠي ڤريۏاسي دان کسلامتن کانق٢ دالم تالين.
ساي تيدق مماسرکن سچارا خصوص کڤد کانق٢ د باوه عمور 13 تاهون.
عمالن معلومت سقسام
ڤرينسيڤ٢ عمالن معلومت سقسام درڤد اوندڠ٢ ڤريۏاسي د اميريک شريکت دان کونسيڤ مريک سرتاکن تله مماءينکن ڤرانن ڤنتيڠ دالم ڤمباڠونن اوندڠ٢ ڤرليندوڠن داتا د سلوروه دنيا. ڤماهمن ڤرينسيڤ٢ عمالن معلومت سقسام دان چارا باݢايمانا مريک دلقسانکن اداله ڤنتيڠ اونتوق مماتوهي ڤلباݢاي جنيس اوندڠ٢ ڤريۏاسي يڠ مليندوڠي معلومت ڤريبادي.
اونتوق سلارس دڠن عمالن معلومت سقسام، ساي اکن ممبوات ڤرکارا برايکوت، اڤابيلا برلاکوڽ کبوچورن معلومت:
ساي اکن ممعلومکن سموا ڤڠݢونا ملالوءي ايميل
• دالم تيمڤوه 30 هاري بکرجا
ساي اکن ممعلومکن سموا ڤڠݢونا ملالوءي ڤمبريتاهوان لامن ويب
• دالم تيمڤوه 30 هاري بکرجا
ساي ڤرلوکن 30 هاري بکرجا کران ساي سأورڠ ڤلاجر دان ساي تيدق داڤت ممريقسا ايميل ساي دڠن کرڤ دان ساي تيدق ممڤو مڠسن کبوچورن داتا سچارا سرتا-مرتا.
ساي جوݢ برستوجو دڠن ڤرينسيڤ تبوس روݢي اينديۏيدو، يڠ ممرلوکن اينديۏيدو يڠ ممڤوڽاءي حق اونتوق منداڤتکن حق يڠ برکاءيتن سچارا صح اونتوق مڠمبيل تيندقن ترجداڤ ڤڠومڤول داتا دان ڤيهق ڤمڤروسيس داتا يڠ ݢاݢل مڠيکوت اوندڠ٢. ڤرينسيڤ اين بوکن سهاج ممرلوکن اينديۏيدو ترسبوت منداڤتکن حق ترهادڤ ڤڠݢونا داتا، تتاڤي جوݢ اينديۏيدو ترسبوت ممڤوڽاءي اکسس ک محکمه اتاو اݢينسي کراجأن اونتوق مڽياسات دان/اتاو منجاتوهکن حکومن کڤد ڤمڤروسيس داتا يڠ ملڠݢر اوندڠ٢.
اکتا بوليه سڤم (CAN SPAM)
اکتا CAN-SPAM اياله اوندڠ٢ يڠ منتڤکن ڤراتورن اونتوق ايميل کومرسيل، منتڤکن کڤرلوان اونتوق ميسيج کومرسيل، ممبري ڤنريما حق اونتوق مڠهنتيکن ڤڠهانترن ايميل کڤد مريک، دان منجاتوهکن ڤنالتي کڤد مريک يڠ ݢاݢل مڠيکوت ڤراتورن.
ساي مڠومڤول علامت ايميل اندا اونتوق:
• مڠهانتر معلومت، ممبري تيندق بالس کڤد ڤرتاڽان، دان/اتاو ڤرمينتأن اتاو سؤالن يڠ لاين.
اونتوق مماتوهي CAN-SPAM، ساي برستوجو دڠن ڤرکارا برايکوت:
• تيدق مڠݢوناکن علامت ايميل اتاو تاجوق يڠ ساله اتاو کورڠ تڤت
• ممستيکن ميسيج ترسبوت جلس سباݢاي اکلان دڠن چارا يڠ مناسبه
• ڤانتاو ڤرخدمتن ڤماسارن ايميل ڤيهق کتيݢ اݢر ممطاا ڤراتورن، سکيراڽ ساي مڠݢوناکنڽ.
• برستوجو اونتوق مموتوسکن هوبوڠن سکيراڽ اينديۏيدو ڽهدفتر ديري مريک
• ممبوليهکن ڤڠݢونا مڽهدفتر دڠن مڠݢوناکن ڤاوتن د بهاݢين باوه ستياڤ ايميل
جک ڤد بيلا٢ ماس اندا ايڠين مڽهدفتر درڤد ڤنريمأن ايميل اکن داتڠ، اندا بوليه ايميل کڤد ساي د translation [at] mnh48.moe دان ساي اکن ممبواڠ اندا درڤد کسموا لڠݢانن يڠ برکاءيتن.
فنسب
کسموا فنسب يڠ دتربيتکن دري لامن ويب ساي ممڤوڽاءي ساريکات دالم سام اد بهاس ملايو، بهاس چينا، بهاس ايڠݢريس، مان٢ دوا، اتاو کسمواڽ، دلابيلکن سباݢاي "MNH"، دان کسمواڽ هاڽ اونتوق کݢونأن د مليسيا سهاج، دان اي هاڽ بوليه دݢوناکن اوليه ڤلاجر اتاو اورڠ ديواس دڠن جومله ڤنداڤتن سإيسي کلوارݢ د باوه RM 3,000 سبولن کران ݢولوڠن اين تيدق ممڤو اونتوق ممبلي تربيتن صح بلوري دان DVD، دان کبڽقان مريک تيدق ممهمي بهاس ايڠݢريس يڠ کادڠ-کالا داتڠ برسام٢ بلوري برکنأن. فنسب ساي هاڽ وجود اونتوق ممبنتو ڤڠݢونا اين ممهمي کندوڠنڽ تنڤا ڤرلو ممڤلاجري بهاس ايڠݢريس کران کبڽقان جک بوکن سموا کلس بهاس ايڠݢريس اداله ترلالو مهل.
سستڠه فنسب بهاس ايڠݢريس بوکن ميليق ساي، دالم کيس اين، مريک دڤاوتکن ک لامن ويب ڤيهق کتيݢ. ڤنربيتن فنسوب موڠکين ملڠݢر ببراڤ اوندڠ٢ حق چيڤتا تتاڤي اي سچارا عامڽ دأڠݢڤ کݢونأن سقسام دان ڤرلاکوان برڤريکمأنسيأن اونتوق ممستيکن سموا اورڠ بوليه داڤتکن کندوڠن يڠ سام تنڤا مڠيرا ستاتوس ڤنداڤتن مريک. ساي بنچيکان کاڤيتاليس دان سسياڤا سهاج يڠ سومبوڠ دان هاڽ ايڠين منداڤت اونتوڠ مکسيموم تنڤا مميکيرکن کمأنسيأن. ساي تيدق اکن ملاين نوتيس ڤمبواڠن کندوڠن سکيراڽ السن يڠ دبريکن دراسکن تيدق سسواي، تتاڤي اندا بوليه مڠهانتر ايميل دڠن السن يڠ مناسبه سکيراڽ ساي ميمڠ مڠݢوناکن کندوڠن اندا دان اندا راس اندا منداڤت کروݢيان يڠ ساڠت کتارا هاڽ کران ڤنربيتن فنسب يڠ کچيل.
کندوڠن ديواس
لامن ويب ساي تيدق، دان تيدق ڤاتوت ممڤوڽاءي سبارڠ کندوڠن ديواس. سيلا امبيل ڤرهاتين بهاوا "کندوڠن ديواس" مروجوق کڤد ݢمبر، ۏيدياو، اتاو باهن لاين يڠ مڠاندوڠي باهن ترلارڠ يڠ تيدق سسواي دتونتون مريک د باوه عمور. نامون بݢيتو، ݢمبر اتاو ۏيدياو مڠاندوڠي ڤرمڤوان مماکاي ڤاکاين سيکسي اتاو بيکيني اکن دلتقکن ڤد هانترن يڠ برکاءيتن دڠن جيڤون دان بندا اين بوکن سباهاݢين درڤد کندوڠن ديواس. ساي کاتݢوريکن ݢمبر اين سباݢاي P13، والاوڤون ڤرمڤوان عمور 9 تاهون دان لبيه مودا ڤون ڤاکاي بيکيني د جيڤون.
هوبوڠي سايجک اد سبارڠ ڤرتاڽان برکنأن ڤوليسي ڤريۏاسي اين، اندا بوليه هوبوڠي ساي دڠن معلومت برايکوت.
فيسبوق:
https://www.facebook.com/mnh48
تويتتر:
https://www.twitter.com/mnh48com
ايميل:
translation [at] mnh48.moe
سونتيڠن تراخير ڤد 2019-01-14 (14 جانواري 2019) جم 3:30 ڤتڠ (UTC+8).


text:
منتري دجابتن ڤردان منتري (ڤرليمن دان اوندڠ٢)⹁ داتوء سري تاکي الدين حسن برکات يڠ دڤرتوان اݢوڠ تيدق مڽبوت ماس ترتنتو اونتوق ڤرليمن برسيدڠ⹁ مک تريخ يڠ دڽاتاکن ڤردان منتري ڤستي اکن منجادي تريخ ڤرسيدڠن ڤرليمن.
کاتاڽ⹁ کراجاءن سبلوم اين سودهڤون برچادڠ اونتوق ممبنرکن سيدڠ ڤرليمن ڤد سيڤتيمبر دڤن.
“يڠ دڤرتوان اݢوڠ تيدق منيتهکن ڤرلو دأداکن ڤد بولن براڤ (سيدڠ ڤرليمن) تاڤي سچڤت موڠکين⹁ ڤردان منتري (تن سري محي الدين محمد ياسين) جوݢ برکات بولن سيڤتيمبر اکن دأداکن سيدڠ ڤرليمن.
“سکارڠ کيت سوده همڤير ڤڠهوجوڠ جون⹁ اد جولاي دان اوݢوس دان سيڤتيمبر سوده همڤير دان کيت ڤستي اکن اد سيدڠ ڤرليمن⹁” کاتاڽ کتيک دواوانچارا دالم ساتو ڤروݢرم ماي انجورن حرکه ديلي برتاجوق ڤروکلاماسي ضرورة: برجاي اتاو تيدق سچارا لڠسوڠ دلامن فيسبوک اخبر ترسبوت.
تاکي الدين منجاوب ڤرتاڽاءن مودراتور مڠناءي تيته يڠ دڤرتوان اݢوڠ ڤتڠ تادي يڠ ماهو ڤرسيدڠن ڤرليمن دأداکن سݢرا.
“بݢيتو جوݢ دالم سروان يڠ دڤرتوان اݢوڠ مڠناءي ڤرانن اهلي ڤرليمن سوڤايا منجاديکن ڤرليمن اين ڤنتيڠ اونتوق ممبينچڠکن ڤرکارا برکاءيتن کوۏيد-19.
“يڠ دڤرتوان اݢوڠ تيدق تيته دڠن ڤرکارا لاءين⹁ توانکو تيتهکن مڠناءي کوۏيد-19⹁ کيت اکن فوکوس دڠن ڤندميک کوۏيد-19⹁” کات تاکي الدين لاݢي.
اونتوق ريکود⹁ يڠ دڤرتوان اݢوڠ منيتهکن بهاوا ڤمبوکاءن ڤرليمن اداله اونتوق ممبوليهکن ڤربحثن اوردينن٢ ضرورة دان ڤلن ڤموليهن نݢارا.
سمالم محي الدين سچارا لڠسوڠ دالم ڤراوتوسن ڤلن ڤموليهن نݢارا برکات سيدڠ ڤرليمن بوليه دأداکن سکيتر سيڤتيمبر دان اوکتوبر دڠن مڠايکوت ڤروسيدور اوڤراسي ستندرد يڠ دتتڤکن.
محي الدين توروت برکات⹁ ڤمبوکاءن سمولا سيدڠ ڤرليمن براوڤايا دلاکوکن منجلڠ فاس کتيݢ ڤلن ڤموليهن نݢارا اڤابيلا ببراڤ کأداءن سماس ددالم نݢارا⹁ خصوصڽ برکاءيتن ڤندميک کوۏيد-19 ملاکر ڤرکمبڠن ڤوسيتيف.
اي مرڠکومي ڤنورونن ڤورات کيس کوۏيد-19 سهيڠݢ باوه 2,000 کيس ماناکالا سيستم کصيحتن عوم براد دتاهڤ سليسا دڠن ڤڽوسوتن قدر ڤڠݢوناءن کاتيل دأونيت راوتن راڤي کڤارس منچوکوڤي.


text:
محي الدين ياسين برايدر منيڠݢلکن ڤکارڠن استان نݢارا سلڤس مڠادڤ يڠ دڤرتوان اݢوڠ السلتان عبد الله رعاية المسطافى بالله شه ڤاݢي اين.
ڤردان منتري مماسوقي ڤکارڠن ايستان دڠن مناءيقي کندراءن راسمي کيرا٢ جم ڤد 7.50 تادي.
ستله لبيه سجم براد دالم استان نݢارا محي الدين دليهت منيڠݢلکن کاوسن برکناءن مناءيقي کندراءن راسمي سرتا ڤڠايريڠ ڤد جم 8.56 ڤاݢي ملالوءي ڤينتو ساتو.
نامون اونتوق ريکود ڤد کأداءن بياسا ميمڠ منجادي کلازيمن اونتوق محي الدين سلاکو ڤردان منتري اکن مڠادڤ اݢوڠ سبلوم ڤريسيدن برساتو ايت ممڤڠروسيکن مشوارت ميڠݢوان کابينيت ڤد ستيڤ هاري رابو.
نامون کمونچولن محي الدين ڤد هاري اين مناريق ڤرهاتين راماي کران السلطان عبد الله دجادوال منريما مڠادڤ کتوا٢ ڤرتي ڤوليتيک نݢارا سچارا برݢيلير-ݢيلير مولاءي هاري اين.
سمنتارا ايت⹁ ستياءوسها اورݢانيساسي د.اي.ڤ. کبڠساءن⹁ اينثني لوک مڠصحکن ڤميمڤين ڤرتي ايت اکن مڠادڤ اݢوڠ ڤتڠ اين.
کاتاڽ⹁ د.اي.ڤ. اکن دواکيلي ليم ݢوان ءيڠ سلاکو ستياءوسها اݢوڠ ڤرتي.
“مجليس مڠادڤ ترسبوت دجادوالکن برلڠسوڠ ڤد ڤتڠ 9 جون دأستان نݢارا ⹁” کاتاڽ دالم کڽاتاءن ميديا هاري اين.
سمالم⹁ اخبر ملاڤورکن سأورڠ لݢي ڤميمڤين ڤرتي ڤوليتيک يڠ اکن دتريما مڠادڤ السلطان عبد الله ايله ڤريسيدن ڤ.ک.ر. انور ابراهيم.
باݢايماناڤون سومبر يڠ برچاکڤ دڠن ڤيهق اخبر مليسياکيني اڠݢن منددهکن بوتيرن لبيه لنجوت مڠناءي ڤرتموان ترسبوت. دفهمکن ڤرتموان برکناءن اکن برلڠسوڠ ڤد ڤاݢي اين.
منوروت سومبر ايت⹁ انتارا ايسو ين اکن دبينچڠکن ايله سيتواسي سماس وابق کوۏيد-19 دان ڤلقساناءن ضرورة نݢارا.
ڤميمڤين ڤرتي ڤولليتيک لاءين ڤولا دجڠک مماسوقي استان نݢارا ملالوءي ڤينتو دوا سلڤس اين.


text:
ديوان رعيت اکن برسيدڠ سمولا ڤد 26 جولاي⹁ منوروت ڤجابت ڤردان منتري.
دالم ساتو کڽاتاءن هاري اين⹁ ڤجابت ڤردان منتري ممعلومکن بهاوا کراجاءن تله برستوجو اونتوق منصيحتي سري ڤدوک بݢيندا يڠ دڤرتوان اݢوڠ سوڤايا مشوارت خاص ڤڠݢل کتيݢ ڤرليمن کأمڤت بلس دأداکن سلاما 5 هاري مولاءي 26 هيڠݢ 29 جولاي دان 2 اوݢوس باݢي ديوان رعيت.
ديوان نݢارا ڤولا اکن برسيدڠ سلاما 3 هاري مولاءي 3 هيڠݢ 5 اوݢوس.
“مشوارت اين برتوجوان اونتوق ممبري ڤنرڠن کڤد اهلي٢ ڤرليمن مڠناءي ڤلن ڤموليهن نݢارا دان مميندا سموا ڤراوندڠن دان ڤراتورن باݢي ممبوليهکن ڤرسيدڠن ڤرليمن دأداکن سچارا هيبريد.
“برداسرکن فصل (3) ڤرکارا 150 ڤرلمباݢاءن ڤرسکوتوان⹁ سموا ڤرةکلاماسي ضرورة دان اوردينن يڠ دبوات اوليه يڠ دڤرتوان اݢوڠ اکن دبنتڠکن دهادڤن کدوا-دوا مجليس ڤرليمن.”
ڤجابت ڤردان منتري مڠاتاکن بهاوا ڤراتورن يڠ دتتڤکن اوليه مجليس کسلامتن نݢارا دان کمنترين کصيحتن اکن ترڤاکاي اونتوق سيدڠ اين.
کڤوتوسن اين برتڤتن دڠن براخيرڽ 14 هاري يڠ دبريکن اوليه امنو اونتوق ڤوتراجاي مڠاداکن سيدڠ ڤرليمن.
Like this:
Like Loading...
يڠ دڤرتوا ديوان رعيت⹁ اظهر عزيزن هارون برکات⹁ ڤردان منتري محي الدين محمد ياسين برحق منتڤکن تريخ اونتوق ڤرليمن برسيدڠ سمولا اتس السن يڠ دراساکن واجر⹁ سوسولن تيته يڠ دڤرتوان اݢوڠ دان مجليس راج٢ ملايو سمالم.
منوروت لاڤورن فري مليسيا تودي⹁ بلياو برکات کوميتمن محي الدين اونتوق مڠاداکن سيدڠ ڤرليمن سکيتر سيڤتيمبر اتاو اوکتوبر تيدق ترلالو ليوات⹁ سباليقڽ منچوکوڤي باݢي مڠهادڤي کريسيس کوۏيد-19.
“ڤردان منتري برکواس منتڤکن تريخ سيدڠ ڤرليمن دڠن ڤرکنن يڠ دڤرتوان اݢوڠ. بلياو برحق ممڠݢيل سيدڠ مڠايکوت ڤرلمباݢاءن⹁ ماله بلياو تله مڽاتاکن سچارا راسيونل برکناءن کواجرن تيمڤور ترسبوت.
“انتاراڽ کران اڠک کوۏيد-19 دان سباݢايڽ⹁ جادي باݢي ڤيهق ڤرليمن⹁ کيت منوڠݢو تريخ ڤرسيدڠن دتتڤکن ننتي⹁” کاتاڽ⹁ منوروت سبواه لاڤورن اوليه اوتوسن مليسيا.
سمالم⹁ يڠ دڤرتوان اݢوڠ برڤندڠن سيدڠ ڤرليمن ڤرلو دأداکن دڠن سݢرا اونتوق ممبحثکن اوردينن٢ ضرورة دان ڤلن ڤموليهن نݢارا.
دالم سبواه کڽاتاءن ميديا⹁ داتوء ڤڠلولا بيجاي دراج استان نݢارا⹁ احمد فضيل شمس الدين برکات سلطان عبد الله سلطان احمد شه مڽدري ڤرنن ڤنتيڠ ڤرليمن اونتوق ممبينچڠکن ايسو برکاءيتن کوۏيد-19.
راج٢ ملايو توروت برسڤنداڤت دالم ڤرکارا ترسبوت⹁ دان منمبه بهاوا ديوان٢ اوندڠن نݢري جوݢ ڤرلو دبوليهکن اونتوق برسيدڠ دڠن سݢرا.
کلامرين⹁ محي الدين کتيک مڠعمومکن ڤلن ڤموليهن نݢارا يڠ مرڠکومي امڤت فاس برکات⹁ ڤرليمن بوليه برسيدڠ سمولا دالم فاس 3 ڤلن ڤموليهن نݢارا ياءيت سکيتر سيڤتيمبر اتاو اوکتوبر.
کاتاڽ⹁ کراجاءن اکن منيمبڠکن ڤراليهن درڤد فاس 1 کفاس 2 اڤابيلا ڤورات کيس هارين برکورڠن باوه 4,000 کيس⹁ سيستم کصيحتن عوم تيدق لاݢي دتاهڤ کريتيکل دان 10% ڤندودوق لڠکڤ دوا دوس ۏکسين.
محي الدين برکات⹁ نݢارا اکن براليه کفاس 3 جک ڤورات کيس هارين تورون کباوه 2,000 کيس⹁ سيستم کصيحتن عوم دتاهڤ سليسا دڠن قدر ڤڠݢوناءن کاتيل اونتيت راوتن راڤي دڤارس منچوکوڤي دان 40% ڤندودوق لڠکڤ دوا دوس ۏکسين.
بلياو منجڠکاکن سموا سيکتور ايکونومي اکن داڤت دبوک سأول اخير اوکتوبر اڤابيلا نݢارا مماسوکي فاس 4⹁ دڠن ڤورات کيس هارين کوۏيد-19 برکورڠن کڤد 500 کيس کباوه دان 60% ڤندودوق لڠکڤ دوس سونتيقن ۏکسين.
Like this:
Like Loading...
يڠ دڤرتوان اݢوڠ السنطان عبد الله رعاية الدين المسطافى بالله شه برتيته بهاوا ڤرسيدڠن ڤرليمن ڤرلو دأداکن سچڤت موڠکين باݢي ممبوليهکن ڤلن ڤموليهن نݢارا دان اوردينن٢ ضرورة دبحثکن اهلي٢ ديوان رعيت.
کڤوتوسن ترسبوت دبوات ستله ڤربينچڠن خاص راج٢ ملايو ڤتڠ تادي دأستان نݢارا.
ددالم سبواه کڽاتاءن ميديا اوليه داتوء ڤڠلولا بيجاي دراج⹁ داتوء ايندرا احمد فضيل شمس الدين⹁ سري ڤدوک بݢيندا توروت منظاهيرکن هارڤن اݢر اڠک جڠکيتن وابق کوۏيد-19 داڤت دلندايکن دڠن سݢرا.
بݢيندا توروت ممبري ڤرايڠتن کرس کڤد کراجاءن ڤرسکوتوان اونتوق برتيندق تݢس دالم ممودهکن بيروکراسي دان ممڤرچڤتن ڤروسيس ۏکسينيساسي کڤد رعيت سچڤت موڠکين.
السلطان عبد الله جوݢ برڤندڠن بهاوا ڤرلوڽ اد ساتو ڤندتدبيرن کراجاءن يڠ ستابيل دان کوکوه سرتا براوڤاي برفوڠسي دڠن ايفيکتيف دالم مناڠني وابق کوۏيد-19⹁ مک ڤرليمن هندقله دبنرکن اونتوق برسيدڠ.
دأخير کڽاتاءن ترسبوت⹁ بݢيندا تله منظاهيرکن ستيڠݢي-تيڠݢي ڤڠهرݢاءن اتس سوکوڠن برتروسن راج٢ ملايو يڠ منچرمينکن کڤريهاتينن تينغي بݢيندا راج٢ ملايو ترهادڤ کمصلحتن نݢارا دان کلڠسوڠن هيدوڤ رعيت.
Like this:
Like Loading...
Baca versi Rumi di sini.
يڠ دڤرتوان اݢوڠ سباݢاي کتوا اوتام نݢارا دڤرتڠݢوڠجاوبکن اونتوق ممڠݢيل ڤرليمن برسيدڠ⹁ دان جک ڤرليمن تيدق برسيدڠ سلاما 6 بولن تنڤ جوتيفيکاسي صح⹁ مک اي مڽالهي اوندڠ٢ نݢارا.
حال ترسبوت دترڠکن اوليه اهلي ڤرليمن ݢوا موسڠ⹁ تڠکو غزالي حمزه ملالوءي سبواه کڽاتاءن ددالم بهاس ايڠݢريس يڠ دکلوارکن هاري اين.
منوروتڽ⹁ جک ساتو کڤوتوسن اونتوک ممڤروروݢ ڤرليمن تيدق ممڤوڽاءي اڤ٢ جوستيفيکاسي صه⹁ مک حال ترسبوت اکن منجادي ساتو کسالهن دباوه اوندڠ٢ مليسيا⹁ دان يڠ دڤرتوان اݢوڠ دان ڤردان منرتي سباݢاي اينديۏيدو يڠ تله مڠاڠکت سومڤ جاوتن دباوه ڤرلمباݢاءن ڤرسکوتوان⹁ هندقله ممستيکن ڤرکارا اين تيدق برلاکو.
اداله ڤنتيڠ اونتوق کيت مڠايڠاتي بهاوساڽ ڤرلمباݢاءن مليسيا تيدق مڠامبيل کيرا ستاتوس مان٢ اينديۏيدو⹁ دان يڠ دڤرتوان اݢوڠ دان ڤردان منتري اداله ترايکت دڠن سومڤه جاوتن برڤرلمباݢاءن مريک اونتوک منݢقکن ڤرلمباݢاءن. تيادا حق ڤريروݢاتيف دبري کڤد يڠ دڤرتوان اݢوڠ دان ڤردان منتري. ڤرلمباݢاءن اداله اوندڠ٢ ترتيڠݢي.
تمبه بلياو⹁ ڤرلمباݢاءن سباݢاي اوندڠ٢ ترتيڠݢي تيدق بوليه دأبايکن دان سݢالا کڤوتوسن دان ڤرتيمبڠن کراجاءن هندقله مروجوع سمولا کڤد ڤرلمباݢاءن ڤرسکوتوان⹁ تراوتامڽ دالم حال برکاءيتن ڤرليمن سباݢاي جنتوڠ ڤرلمباݢاءن.
کدولتن اوندڠ٢ دان کبرتڠکوڠجاوڤن دالم ڤڠواتکواساءن ڤرلمباݢاءن تيدق بوليه دکومڤرومي دالم اڤ٢ ڤرتيمبڠن لوار ڤرلمباݢاءن. ڤرليمن مروڤاکن جنتوڠ کڤد ڤرلمباݢاءن دان تنڤ ڤرليمن يڠ برفوڠسي⹁ ڤرلمباݢاءن جوݢ تيدق بوليه برفوڠسي.
تڠکو غزالي توروت مڠايڠتکن بهاوا يڠ دڤرتوان اݢوڠ ممڤوڽاءي توݢس برڤرلمباݢاءن سڤرتي يڠ دلفظکن دالم سومڤه جاوتن بݢيندا⹁ دان حال ترسبوت هندقله سنتياس دأيڠتي.
دالم ممڤرتيمڤڠکن اڤ٢ جوستيفيکاسي باݢي ڤمڤروروݢن ڤرليمن⹁ يڠ دڤرتوان اݢوڠ هندکقله سينسيتيف اکن تڠݢوڠجاوب ترهادڤ نݢارا. ڤرکارا 55 ڤرلمباݢاءن تله منرڠکن دڠ جلسڽ تنتڠ توݢس برڤرلمباݢاءن يڠ دڤرتوان اݢوڠ. ڤرکارا ايت بونله ساتو فوڠسي⁏ ڤرکارا ايت اداله ساتو توݢس برڤرلمباݢاءن⹁ دان توݢس ترسبوت تدق بوليه دکومڤرومي.
باچ کڽاتاءن ڤنوه دباوه:
توݢس برڤرلمباݢاءن اݢوڠ اونتوق ممڠݢيل ڤرليمن برسيدڠ دباوه ڤرلمباݢاءن ڤرسکوتوان
اداله ڤنتيڠ اونتوق کيت مڠايڠاتي بهاوساڽ ڤرلمباݢاءن مليسيا تيدق مڠامبيل کيرا ستاتوس مان٢ اينديۏيدو⹁ دان يڠ دڤرتوان اݢوڠ دان ڤردان منتري اداله ترايکت دڠن سومڤه جاوتن برڤرلمباݢاءن مريک اونتوک منݢقکن ڤرلمباݢاءن. تيادا حق ڤريروݢاتيف دبري کڤد يڠ دڤرتوان اݢوڠ دان ڤردان منتري. ڤرلمباݢاءن اداله اوندڠ٢ ترتيڠݢي.
ڤݢوام٢ يڠ ممبيچاراکن ڤريحال حق ڤريروݢاتيف دري سيستم برڤرلمباݢاءن دمليسيا ماسيه تيدو ممهمي بهاوا مليسيا ترايکت دباوه ڤرلمباݢاءن⹁ دان تيادا حق ڤريروݢاتيف. سام اد دري سݢي سجاره ماهوڤون ڤرلمباݢاءن⹁ وجود.
کدولتن اوندڠ٢ دان کبرتڠکوڠجاوڤن دالم ڤڠواتکواساءن ڤرلمباݢاءن تيدق بوليه دکومڤرومي دالم اڤ٢ ڤرتيمبڠن لوار ڤرلمباݢاءن. ڤرليمن مروڤاکن جنتوڠ کڤد ڤرلمباݢاءن دان تنڤ ڤرليمن يڠ برفوڠسي⹁ ڤرلمباݢاءن جوݢ تيدق بوليه برفوڠسي.
تله منجادي سبهاݢين درڤد اوندڠ٢ برڤرلمباݢاءن بهاوا جک کڤوتوسن اينتوق ممڤروروݢ ڤرليمن اداله تنڤ جوستيفيکاسي⹁ مک حال ترسبوت اداله برچڠݢه دڠن اوندڠ٢. جک ڤمڤروروݢن ترسبوت مڠعقبتکن کبوليهئوڤاياءن ڤرليمن اونتوق ملقساناکن فوڠسي برڤرلمباݢاءنڽ ترݢڠݢو اتاو ترسکت⹁ مک حال ايت تيدق برڤرلمباݢاءن.
دالم ممڤرتيمڤڠکن اڤ٢ جوستيفيکاسي باݢي ڤمڤروروݢن ڤرليمن⹁ يڠ دڤرتوان اݢوڠ هندکقله سينسيتيف اکن تڠݢوڠجاوب ترهادڤ نݢارا. ڤرکارا 55 ڤرلمباݢاءن تله منرڠکن دڠ جلسڽ تنتڠ توݢس برڤرلمباݢاءن يڠ دڤرتوان اݢوڠ. ڤرکارا ايت بونله ساتو فوڠسي⁏ ڤرکارا ايت اداله ساتو توݢس برڤرلمباݢاءن⹁ دان توݢس ترسبوت تدق بوليه دکومڤرومي.
ڤلمباݢاءن منتڤکن بهاوا يڠ دڤرتوان اݢوڠ هندقله تيدق ممبنرکن ساتو کرومڤڠن دالم ڤرسيدڠن ڤرليمن سلاما لبيه 6 بولن. اڤ يڠ ساي تله سبوت مڠناءي ڤمڤروروݢن ڤرليمن تنڤ سبارڠ جوستيفيکاسي تله دبوکتيکن ملالوءي ساتو کڤوتوسن مهکمه ترتيڠݢي يونيتيد کيڠدوم.
تڠکو غزالي حمزه
اهلي ڤرليمن ݢوا موسڠ
4 مچ 2021
20 رجب 1442
Like this:
Like Loading...


text:
KHUTBAH PERTAMA
اللهُ أَكْبَرُ ( 3 كالي ) اللهُ أَكْبَرُ ( 3 كالي ) اللهُ أَكْبَرُ ( 2 كالي ) اللهُ أَكْبَرُ كَبِيْرًا و الحَمْدُ ِللهِ كَثِيْرًا وَسُبْحَانَ اللهِ بُكْرَةً وَأَصِيْلا . الحَمْدُ ِللهِ الَّذِى وَفَّقَنَا لِعِبَادَتِهِ . وَجَعَلَ هذَا اليَوْمَ فَرْحًا لِعِبَادِهِ الُمتَّقِيْنَ الَّذِيْنَ فَازُوْا بِصِيَامِ رَمَضَانَ وَقِيَامِهِ .وَأَشْهَدُ أَنْ لاإِلهَ إِلا اللهُ وَأَشْهَدُ أَنَّ سَيِّدَنَا مُحَمَّدًا عَبْدُهُ وَرَسُوْلُهُ اللّهُمَّ صَلِّ وَسَلِّمْ وَبَارِكْ عَلىَ سَيِّدِنَا مُحَمَّدٍ وَعَلَى آلِهِ وَأَصْحَابِهِ وَمَنْ تَبِعَهُمْ بِإِحْسَانٍ إِلَى يَوْمِ الدِّيْنِ . أَمَّا بَعْدُ …. فَيَا أَيُّهَا المُسْلِمُوْنَ اتَّقُوْا اللهَ حَقَّ تُقَاتِهِ وَلاتمَوُتُنَّ إِلا وَأَنْتُمْ مُسْلِمُوْنَ
فرمان الله دالم اية 39-40 سورة الحجر :
قَالَ رَبِّ بِمَا أَغْوَيْتَنِي لَأُزَيِّنَنَّ لَهُمْ فِي الْأَرْضِ وَلَأُغْوِيَنَّهُمْ أَجْمَعِينَ ﴿٣٩﴾ إِلَّا عِبَادَكَ مِنْهُمُ الْمُخْلَصِينَ ﴿٤٠﴾
مقصودڽ : “ابليس بركات: “ واهاي توهنكو! اوليه كران اڠكاو تله مڠحكوم داكو سست، ﴿مك﴾ دمي سسوڠڬوهڽ اكو اكن مڠهياس دان ممڤرلوقكن سڬالا جنيس معصية كڤد آدم دان ذوريةڽ د دنيا اين، دان اكو اكن مڽستكن مريك سمواڽ. كچوالي د انتارا ذورية-ذورية آدم ايت همبا-همبامو يڠ دبرسيهكن دري سبارڠ شرك”
مسلمين دان مسلمات يڠ درحمتي الله،
سلامت هاري راي عيدالفطري داوچڤكن كڤد سلوروه قوم مسلمين دان مسلمات. حقيقة عيدالفطري اداله ڤرايأن كمناڠن ايمان دان علمو اتس نفسو د ميدان جهاد رمضان. ستله برحاصيل منوندوقكن نفسو، كيت داڤت كمبالي كفطرة كجادين كيت اياله سباڬاي همبا برتقوى يڠ توندوق ڤاتوه كڤد الله دالم ستياڤ اسڤيك كهيدوڤن. جك كتيك منوناكن عبادة ڤواسا رمضان كيت مستي برعلمو باڬي مماستيكن ڤواسا كيت دتريما اوليه الله مك بڬيتوله كتيك مڽمبوت عيدالفطري مك مستي برداسركن علمو اڬر ڤماتوهن ادب دان باتسن يڠ تله دتتڤكن اوليه الله دان دتونجوق اوليه نبي صلى الله عليه وسلم دالم برهاري راي دجاڬ سرتا تيدق منوروت هوى نفسو سڤرتي برڤاكاين مندده عورة، ڤرڬاولن بيبس، ڤمبذيرن، هيبورن يڠ ملالايكن.
كيت مرايكن عيدالفطري دالم كادأن مرديك اتاو بيبس درڤد 2 ڤنجاجاهن بسر ايايت [1] ڤنجاجه شيطان د مان سباڬاي سترو تربسر مأنسي، كرجاڽ سنتياس مڠاجق مأنسي كڤد مندرهاكا الله سباڬايمان جنجيڽ كڤد توهن دالم ايات 39-40 سورة الحجر يڠ دباچ اول خطبة تادي
ڤد 1 شوال اين، تاڽله كڤد ديري كيت، سودهكه ديري اين برجاي ملڤسكن ديري دري منجادي همبا كڤد شيطان؟ سودهكه كيت برجاي ممڤرتاهنكن كموليأن ديري سباڬاي مأنسي درڤد دجاجه اوليه شيطان،؟ ڤرهاتيكنله ڤربواتن سهارين كيت، براڤكه يڠ منوروت سروان الله، براڤكه يڠ منوروت سروان شيطان؟ جك شيطان بوكن لاڬي ڤمڬڠ remote control كهيدوڤن كيت، مك لايقله اونتوق كيت برڬمبيرا د شوال اين. بربهاڬياله همبا الله يڠ سوده تيدق لاڬي دجاجه اوليه شيطان.
اللهُ أَكْبَرُ! اللهُ أَكْبَرُ! اللهُ أَكْبَرُ وَلِلهِ الحَمْدُ
فرمان الله دالم اية 23 سوره الجاثية :
أَفَرَأَيْتَ مَنِ اتَّخَذَ إِلَٰهَهُ هَوَاهُ وَأَضَلَّهُ اللَّهُ عَلَىٰ عِلْمٍ وَخَتَمَ عَلَىٰ سَمْعِهِ وَقَلْبِهِ وَجَعَلَ عَلَىٰ بَصَرِهِ غِشَاوَةً فَمَن يَهْدِيهِ مِن بَعْدِ اللَّهِ ۚ أَفَلَا تَذَكَّرُونَ ﴿٢٣﴾
مقصودڽ : اڤاكه اڠكاو تيدق مليهت كادأن اورڠ يڠ منجاديكن هاوا نفسوڽ: سباڬاي توهن يڠ داوتاماكن دان دڤاتوهيڽ، لالو دي دسستكن اوليه الله بيار ڤون دالم كادأن ديريڽ برعلمو، دان دمترايكن ڤولا اتس ڤندڠرانڽ دان هاتيڽ، سرتا داداكن لاڤيسن ڤنوتوڤ اتس ڤڠليهتنڽ؟ مك سياڤاكه لاڬي يڠ داڤت ممبري هداية ڤتونجوق كڤداڽ سيسوده الله ﴿منجاديكن دي بركادأن دمكين﴾؟ اوليه ايت، مڠاڤ كامو تيدق ايڠت دان انصاف؟
شكور اتس هاري راي جوڬ اكن لبيه برمعنى بيلا كيت ممڤو ممردكاكن ديري درڤد ڤنجاهن كدوا ايأيت هوى نفسو. چارا كيت مڽمبوت ڤرايأن اين سبنرڽ اداله ساتو لمبڠ ترهادڤ سياڤاكه ديري كيت يڠ سبنرڽ. سمأدا سأورڠ يڠ بنر-بنر منجادي همبا الله اتاو سقدر منجادي همبا كڤد رمضان سباڬايمان اوڠكاڤن حكماء’ :تيدقله سساورڠ ايت برڬمبيرا تنڤا مڠيڠاتي الله ملأينكن دي سبنرڽ تله دلوڤاكن اوليه الله سبحانه وتعالى. سأورڠ يڠ لالي اكن برڬمبيرا دڠن هوى نفسو مريك سداڠكن سأورڠ يڠ برعقل اكن ڬمبيرا كتيك مان دي سماكين دكت كڤد الله.
5 چارا دالم مڠاول نفسو سباڬايمان يڠ دينوكيل اوليه امام الغزالي :
[1] تزكية النفس ايأيت سواتو اوسها ڬيڬيه دان برسوڠڬوه-سوڠڬوه اونتوق ممبرسيه دان مڽوچيكن ديري سسأورڠ دري صفة-صفة بوروق دان كجي ﴿مذمومة﴾ يڠ منجادي ساتو رينتاڠن كڤد ڤڽوبورن اخلاق مليا ﴿محمودة﴾
[2]مجاهدة ايأيت برسوڠڬوه دالم ملاون هوى نفسو دڠن مڠڬوناكن علمو ڤڠتاهوان دان مڠنداليكن سچارا برحكمة دڠن دتمبه دڠن تاهڤ كصبران يڠ تيڠڬي. ابن عطاء الله منڬسكن دالم كلام حكمهڽ، : “اڤابيلا الله بركهندق ممنڠكن سسأورڠ همباڽ مك الله اكن ممبنتوڽ دڠن دبريڽ بنتوان تنترا يڠ ترديري درڤد برباڬاي-باڬاي چهاي هداية يڠ لڠسوڠ ماسوق كدالم هاتي دان الله جوڬ اكن ملمهكن نفسو دان شيطان دڠن منجأوهكن درڤد رواڠ هاتيڽ برباڬاي-باڬاي كڬلاڤن دان برباڬاي-باڬاي ڤڠاروه مخلوق“.
[3] ملازيمي اتاو ممبياساكن عمالن كبأيقكن سچارا استقامة دان برتروسن سوڤاي منجادي كبياسأن دالم كهيدوڤن ترماسوق عمالن بأيك يڠ كيت بوات ڤد بولن رمضان لالو داڤت دتروسكن دالم 11 بولن سلڤسڽ
[4] ملاكوكن سسواتو برتنتاڠن دڠن صفة مذمومة ايأيت دڠن چارا سنتياس برصبر درڤد ترجروموس اونتوق ملاكوكن ڤركارا مذمومة سڤرتي ماره، خيانة، سومبوڠ دڠن ملاكوكن صفة محمودة سڤرتي صبر، أمانة دان رنده ديري
[5] مراقبة الله ايأيت يقين بهاوا ڤڠاواسن ديري ترهادڤ الله دڠن مراساكن ديري دأواسي اوليه الله دان منومڤوكن ڤرهاتين يڠ برسوڠڬوه-سوڠڬوه كڤدڽ
اللهُ أَكْبَرُ! اللهُ أَكْبَرُ! اللهُ أَكْبَرُ وَلِلهِ الحَمْدُ
فرمان الله دالم ايات 33 سوره الانفال:
وَاسْتَعِينُوا بِالصَّبْرِ وَالصَّلَاةِ ۚ وَإِنَّهَا لَكَبِيرَةٌ إِلَّا عَلَى الْخَاشِعِينَ ﴿٤٥﴾
مقصودڽ : دان مينتله ڤرتولوڠن ﴿كڤد الله﴾ دڠن جالن صبر دان مڠرجكن سمبهيڠ; دان سسوڠڬوهڽ سمبهيڠ ايت امتله برات كچوالي كڤد اورڠ-اورڠ يڠ خشوع; دان مينتله ڤرتولوڠن ﴿كڤد الله﴾ دڠن جالن صبر دان مڠرجاكن سمبهيڠ; دان سسوڠڬوهڽ سمبهيڠ ايت امتله برات كچوالي كڤد اورڠ-اورڠ يڠ خشوع;
اين مروڤاكن تاهون كدوا كيت مڽمبوت هاري راي دالم سواسان بردڤن دڠن مصيبة covid -19. مصيبة يڠ منيمڤا ممرلوكن جيوا يڠ كنتل اڬر تيدق منجاديكن كيت سباڬاي اومة يڠ ڤوتوس اسا دان مالس بروسها اونتوق كلوار درڤد مسئلة يڠ دهادڤي. راماي يڠ ترتكن جيواڽ ترماسوق مڽمبوت هاري راي تيدق سباڬايمان كبياسأن جأوه درڤد ايبوباڤ اتاو انق-انق سرتا سانق سودارا. جاڠن برهنتي دالم مموهون كڤد الله اڬر دهيلڠكن وابق مربهاي اين دڠن ممڤرباڽقكن صلاة دان دعاء كڤد الله سرتا استغفار دان توبة. كيت جوڬ مندسق اڬر كراجأن مڠاول سليا رانچڠن TV، راديو دان ميديا مسا اڬر لبيه ڤاتوهي شريعة سوڤاي رعية تيدق تروس هاڽوت دڠن معصية كتيك ڬلومبڠ مصيبة سداڠ ملندا.
سواتو ڤسانن اينده درڤد شيخ شعراوي تنتڠ بلاء اوجين
“سوڠڬوه، سسأورڠ همبا ايت اكن سنتياس لوڤا كڤد الله سهيڠڬ الله هنتر بلاء كڤداڽ سوڤاي دي كمبالي ايڠت دان چينتا كڤد الله، لالو الله ڤون منچينتأيڽ. مك كتيك ايت، بلاء يڠ دتيمڤڽ اكن دأڠكت كمبالي دان الله اكن مڠورنياكن كڤداڽ رزقي يڠ مليمڤه”
فرمان الله دالم اية 33 سورة الانفال:
وَمَا كَانَ اللَّهُ لِيُعَذِّبَهُمْ وَأَنتَ فِيهِمْ ۚ وَمَا كَانَ اللَّهُ مُعَذِّبَهُمْ وَهُمْ يَسْتَغْفِرُونَ ﴿٣٣﴾
مقصودڽ : دان الله تيدق سكالي-كالي اكن مڽيقسا مريك، سداڠ اڠكاو ﴿واهاي محمد﴾ اد د انتارا مريك; دان الله تيدق اكن مڽيقسا مريك سداڠ مريك براستغفار ﴿ممينتا امڤون﴾.
هاڽ ڬولوڠن يڠ سلالو ممبياساكن ديري دڠن ذكرالله اكن ترسلامت دان ممڤو برهادڤن دڠن چابرن ڬتير ايت. سميمڠڽ دڠن ملازيمي ذكر، إي سچارا لڠسوڠ داڤت منجاديكن بادن كيت قوة دان چرڬس. حال اين دبوقتيكن ملالوي سبواه رواية حديث درڤد سيدنا علي بن ابي طالب رضي الله عنه اڤابيلا فاطمة رضي الله عنها مڠادو كڤد رسول الله صَلَّى اللَّهُ عَلَيْهِ وَسَلَّمَ بهاوا تاڠنڽ عالمي كچدرأن دان بلياو مڠيڠينكن سأورڠ همبا اونتوق ممبنتو. لالو نبي صَلَّى اللَّهُ عَلَيْهِ وَسَلَّمَ مڠاجر ذكي يڠ داڤت ممبري كقواتن كڤد مريك دڠن برسبدا:
أَلَا أَدُلُّكُمَا عَلَى مَا هُوَ خَيْرٌ لَكُمَا مِنْ خَادِمٍ ؟ إِذَا أَوَيْتُمَا إِلَى فِرَاشِكُمَا، أَوْ أَخَذْتُمَا مَضَاجِعَكُمَا، فَكَبِّرَا ثَلَاثًا وَثَلَاثِيْنَ، وَسَبِّحَا ثَلَاثًا وَثَلَاثِيْنَ، وَاحْمَدَا ثَلَاثًا وَثَلَاثِيْنَ، فَهَذَا خَيْرٌ لَكُمَا مِنْ خَادِمٍ – رواه البخاري
مقصودڽ: “تيدقكه كامو بردوا ماهو اكو تونجوقكن سسواتو يڠ لبيه بأيك درڤد سأورڠ همبا؟ مك اڤابيلا كامو بردوا منداتڠي تيلم اتاو دالم كادأن كامو بردوا برباريڠ اونتوق تيدور، برتكبيرله سباڽق 33 كالي، برتسبيحله سباڽق 33 كالي دان برتحميدله سباڽق 33 كالي. حال اين اداله لبيه بأيك اونتوق كامو بردوا بربنديڠ بنتوان سأورڠ همبا“.
مسلمين دان مسلمات يڠ درحمتي الله،
قَالَ النَّبِيِّ صَلَّى اللَّهُ عَلَيْهِ وَسَلَّمَ: مَثَلُ الْقَائِمِ عَلَى حُدُودِ اللَّهِ وَالْوَاقِعِ فِيهَا كَمَثَلِ قَوْمٍ اسْتَهَمُوا عَلَى سَفِينَةٍ فَأَصَابَ بَعْضُهُمْ أَعْلَاهَا وَبَعْضُهُمْ أَسْفَلَهَا فَكَانَ الَّذِينَ فِي أَسْفَلِهَا إِذَا اسْتَقَوْا مِنْ الْمَاءِ مَرُّوا عَلَى مَنْ فَوْقَهُمْ فَقَالُوا لَوْ أَنَّا خَرَقْنَا فِي نَصِيبِنَا خَرْقًا وَلَمْ نُؤْذِ مَنْ فَوْقَنَا فَإِنْ يَتْرُكُوهُمْ وَمَا أَرَادُوا هَلَكُوا جَمِيعًا وَإِنْ أَخَذُوا عَلَى أَيْدِيهِمْ نَجَوْا وَنَجَوْا جَمِيعًا – رواه البخاري
مقصودڽ : “ڤرومڤمأن اورڠ يڠ مماتوهي دان ملڠڬر باتس-باتس حكوم الله اداله سڤرتي سواتو قوم يڠ مڠوندي اونتوق مننتوكن كدودوقكن ماسيڠ-ماسيڠ يڠ بلاير ددالم سبواه كاڤل. سباهاڬين مريك منداڤت تمڤت د بهاڬين اتس دان سباهاڬين لاڬي د بهاڬين باوه. اڤابيلا مريك يڠ برادا د بهاڬين باوه ايڠين منداڤتكن أير، مريك ملالوي تمڤت اورڠ يڠ برادا د بهاڬين اتس. لالو مريك بركات سسام مريك: “جك كيت منبوق لوبڠ تمڤت كيت اين، نسچاي كيت تيدق اكن مڠڬڠڬو اورڠ يڠ برادا د اتس. سكيراڽ اورڠ يڠ برادا داتس ممبياركن ساج اڤ يڠ دلاكوكن اورڠ يڠ د باوه ايت مك مريك سموا اكن بناس. نامون جك مريك منچڬه دڠن تاڠن مريك مك مريك اكن سلامت سمواڽ”.
كتيك بردڤن دڠن مصيبة covid -19 اين كيت واجب ممڤركاسكن كرجا مڽوروه اومة كڤد كبأيقكن دان منچڬه درڤد كموڠكران كران اين انتارا اوسها دالم مڽلامتكن كيت دنيا دان اخيرة. نبي صلى الله عليه وسلم مڠعباراتكن كيت سڤرتي ڤنومڤڠ سبواه كاڤل د مان جك دبياركن ڤنومڤڠ سبله باوه منبوق لوبڠ لنتاي كاڤل مك سموا ڤنومڤڠ سمادا يڠ د اتس اتاو يڠ د باوه باكل كارم برسام. بڬيتوله جوڬ دالم مناڠني مسئله covid -19 د مان جك هاڽ ستڠه ڤيهق سڤرتي باريسن هادڤن سهاج يڠ برسوڠڬوه مڽكت ڤنولارن وابق برجڠكيت اين سداڠكن راماي ڤيهق لاين تيدق ماهو مماتوهي SOP يڠ دتتڤكن مك ڤڽاكيت اين سماكين مربق
أڤ يڠ لبيه مالڠ اڤابيلا Virus بريتا ڤلسو لبيه باڽق ترسيبر سهيڠڬ مراچوني مشاركة يڠ مڽببكن سواسان سماكين برچلارو. زمان كيني، ڤنوليسن دالم ميديا سوسيال جوڬ ترماسوق دالم كاتيڬوري ڤركتأن يڠ جك بأيك ڤنوليسن ترسبوت، مك اكن بروليه ڤهلا. سباليقڽ جك ڤنوليسن يڠ برنية جاهت دان بوهوڠ مك اي سام سڤرتي اوچاڤن خيانة يڠ منداڤت دوسا دان سيقسا. ايڠتله كيت بهاوا ملائكة رقيب دان عتيد تيدق ڤرنه ڤينچين دان ريحت درڤد منوليس ڤهلا دان دوسا كيت. نبي صلى الله عليه وسلم تله ممبري ڤريڠاتن اڬر تيدق برچاكڤ دالم ڤركارا يڠ تيدق دكتهوي كبنرانڽ ملالوي سبداڽ: إِنَّ الْعَبْدَ لَيَتَكَلَّمُ بِالْكَلِمَةِ مَا يَتَبَيَّنُ فِيهَا يَزِلُّ بِهَا فِي النَّارِ أَبْعَدَ مِمَّا بَيْنَ الْمَشْرِق– رواه البخاري
مقصودڽ : “سأورڠ همبا ايت اڤابيلا دي برچاكڤ تنتڠ ساتو ڤركاتأن يڠ دي سنديري تيدق سليديقكي ﴿اكن كبنرانڽ﴾، مك دي اكن ترڬلينچير كدالم نراك يڠ جأوهڽ اداله سجأوه أره تيمور.“
اللهُ أَكْبَرُ! اللهُ أَكْبَرُ! اللهُ أَكْبَرُ وَلِلهِ الحَمْدُ
فرمان دالم ايات 46 سوره الانفال:
وَأَطِيعُوا اللَّهَ وَرَسُولَهُ وَلَا تَنَازَعُوا فَتَفْشَلُوا وَتَذْهَبَ رِيحُكُمْ ۖ وَاصْبِرُوا ۚ إِنَّ اللَّهَ مَعَ الصَّابِرِينَ ﴿٤٦﴾
مقصودڽ : دان طاعتله كامو كڤد الله دان رسولڽ، دان جاڠنله كامو بربنته-بنتاهن; كالاو تيدق نسچاي كامو منجادي لمه سماڠت دان هيلڠ كقواتن كامو، دان صبرله ﴿مڠهادڤي سڬالا كسوكرن دڠن چكل هاتي﴾; سسوڠڬوهڽ الله بسرتا اورڠ-اورڠ يڠ صبر.
لأوڠن كلمة (وأعز جنده وهزم الأحزاب وحده ) يڠ برمقصود : دان دياله ﴿الله﴾ يڠ تله ممنڠكن تنتراڽ سرتا مڠالهكن تنترا أحزاب د مان كلمة اين سنتياس دلأوڠ ستياڤ كالي مڽمبوت هاري راي باڬايكن سواتو إشارة دالم مڽمارقكن سماڠت جهاد دان منمبه كيقينن بهاوا اسلام ڤاستي منڠ والو ڤون دسراڠ دان دموسوهي سباڬايمان كمناڠن يڠ دچاڤاي اوليه تنترا اسلام دالم ڤڤراڠن أحزب اتاو خَنْدَق. لأوڠن كمناڠن اين بوكن سلوڬن كوسوڠ ماله واجب دحياتي دالم مڠمباليقن سمولا كهيباتن دان كموليأن اومة اسلام. اوليه ايت واجب داوباتي Virus هيلڠڽ كڤرچايأن دالم ديري اومة اسلام سنديري ترهادڤ كهيباتن شريعة اسلام. كجايأن اومة اسلام سيلم دأڠڬڤ nostalgia اينده يڠ منجادي دوڠيڠ تورون تمورون. سأوله اي تيدق ڤوڽا هوبوڠن دڠن كهيدوڤن سكارڠ. اخيرڽ مونچول ڬولوڠن مڠاكو برايمان دڠن القرءان تتاڤي ماسيه راڬو-راڬو دڠن كلڠكاڤن اجرانڽ. شريعة اسلام منجادي اسيڠ د تڠه مشاركة مسلم. سباهاڬين كيت منجادي سيلاو دڠن سڬالا بوديا دان علمو ڤڠتاهوان يڠ داتڠ دري بارت دان د لوار اسلام. ڤارهڽ لاڬي اد يڠ سمڤي ممبنچي اڬام سنديري يڠ دأڠڬڤ اجران كولوت، مڽكت كبيبسن دان ڤونچا كموندورن. ممهمي تنتڠ بهايڽ Virus اين مك كيت واجب مڠوباتيڽ سڬرا سچارا برسوڠڬوه-سوڠڬوه دالم مڠمباليكن سمولا كڬميلڠن اومة اسلام انتاراڽ دڠن مڽونتيق 3 vaksin اوتام:
[1] ڤمركاسأن علمو كران دڠن علمو، ادب سأورڠ مسلم جوڬ ممڤو ترجاڬ. سسأورڠ برعلمو ماكين مڠنل سياڤا ديريڽ دان مڠتاهوي حق دان كواجيفنڽ سباڬاي همبا الله دان منجادي خليفة يڠ برتوڬس مڠوروس كمصلحاتن د موك بومي.
[2] ممباڠون ايمان يڠ مندالم د مان ممهمي شريعة اسلام دڠن بأيك منجادي تيدق برمعنى تنڤا اداڽ ايمان. ايمان اداله بكل اونتوق مڠڬاڤاي كريضأن دان ڤڠاكوان الله سرتا جامينن كسلامتن دنيا دان اخيرة
[3] ممباڠون اخوة تالي ڤرسودارأن اتس داسر ايمان يڠ كوكوه. كلوڠڬارن اخوة د كالاڠن اومة اسلام تله ممبوك رواڠ بسر باڬي موسوه-موسوه اسلام اونتوق ممچه بلهكن اومة اسلام. سباهاڬين كيت تروس سيبوق برباله سسام سنديري سداڠكن د لوار سان موسوه-موسوه اسلام برتڤوق ريوه دڠن كادأن اين
سموڬ تربية رمضان دان سماڠت شوال ممڤو مڽاتوكن كيت اتس داسر ايمان ستروسڽ برڬرق سإيريڠ سكات سهاتي سجيوا دالم مڠمباليقن سمولا كهيباتن اسلام سرتا منجولڠ كڬميلڠن اومت. اسلام له نسچاي كيت سلامت دان برجاي دنيا دان اخيرة
بَارَكَ اللهُ لِيْ وَلَكُمْ فِي القُرْآنِ العَظِيْمِ وَنَفَعَنِي وَإِيَّاكُمْ بِمَا فِيْهِ مِنَ الآيَاتِ وَالذِّكْرِ الحَكِيْمِ وَتَقَبَّلَ مِنِّي وَمِنْكُمْ تِلاوَتَهُ إِنَّهُ هُوَ السَّمِيْعُ العَلِيْمُ وَاسْتَغْفِرُ اللهَ العَظِيْمَ لِيْ وَلَكُمْ وَلِسَائِرِ الُمْسِلِمْينَ وَالمُسْلِمَاتِ وَالمُؤْمِنِيْنَ وَالمُؤْمِنَاتِ فَاسْتَغْفِرُوْهُ فَيَا فَوْزَ المُسْتَغْفِرِيْنَ وَيَا نَجَاةَ التَّائِبِيْنَ
KHUTBAH KEDUA
اللهُ أَكْبَرُ ﴿ 3 كالي ﴾ اللهُ أَكْبَرُ ﴿ 3 كالي ﴾ اللهُ أَكْبَرُ كَبِيْرًا و الحَمْدُ ِللهِ كَثِيْرًا وَسُبْحَانَ اللهِ بُكْرَةً وَأَصِيْلا. الحَمْدُ ِللهِ وَحْدَهُ صَدَقَ وَعْدَهُ وَنَصَرَ عَبْدَهُ وَأَعَزَّ جُنْدَهُ وَهَزَمَ الأحْزَابَ وَحْدَهُ . أَشْهَدُ أَنْ لاإِلهَ إِلا اللهُ وَحْدَهُ لا شَرِيْكَ لَهُ ، وَأَشْهَدُ أَنَّ سَيِّدَنَا مُحَمَّدًا عَبْدُهُ وَرَسُوْلُهُ ، اللّهُمَّ صَلِّ عَلىَ سَيِّدِنَا مُحَمَّدٍ وَعَلَى آلِهِ وَصَحْبِهِ أَجْمَعِيْنَ .أَمَّا بَعْدُ..فَيَا أَيُّهَا المُسْلِمُوْنَ اتَّقُوْا اللهَ وَأَطِيْعُوْهُ وَاعْلَمُوْا أَنَّ اللهَ يُحِبُّ المُتَّقِيْنَ ..فرمان الله دالم اية 78 سورة المائدة :
لُعِنَ الَّذِينَ كَفَرُوا مِن بَنِي إِسْرَائِيلَ عَلَىٰ لِسَانِ دَاوُودَ وَعِيسَى ابْنِ مَرْيَمَ ۚ ذَٰلِكَ بِمَا عَصَوا وَّكَانُوا يَعْتَدُونَ ﴿٧٨﴾
مقصودڽ : اورڠ-اورڠ كافر يهودي دري بني اسرايل تله دلعنة ﴿د دالم كتاب-كتاب زبور دان انجيل﴾ ملالوي ليده نبي داود دان نبي عيسى ابن مريم. يڠ دمكين ايت دسببكن مريك مندرهاكا دان سلالو منچروبوه.
مسلمين دان مسلمات يڠ درحمتي الله،
عبادة صلاة برجماعة، ڤواسا دان زكاة باڽق مڠاجر كيت تنتڠ كڤنتيڠن هيدوڤ سچارا برجماعة دان مڠمبيل برات تنتڠ ڤندريتأن اومة اسلام يڠ لأين. اسلام اڬام سجاڬت يڠ تيدق ترباتس كڤد بڠسا اتاو نڬارا ترتنتو سهاج. روح كسجاڬتن اسلام اين واجب دحياتي اڬر ڤندريتأن اومة اسلام سڤرتي د Myanmar، سريا دان نڬارا لأين داڤت دبري ڤرهاتين دان بنتوان سواجرڽ. كيت مڠوتوق تنترا رجيم Zionis إسرائيل يڠ برتيندق بيادڤ دڠن ملمڤركن بوم تاڠن دان بوم اسڤ، ماله ملاكوكن سراڠن دڠن منمبق ڤارا جماعة د دالم مسجد الاقصى مڠڬوناكن ڤلورو ڬته سهيڠڬ منچدراكن لبيه 178 اورڠ رعية فلسطين دان لبيه 20 أورغ تربونه. تيندقكن تيدق برڤري كمأنسيأن دان منمبه لوك اومة اسلام تتكالا سداڠ منونايكن صلاة دان برعبادة د ڤڠهوجوڠ رمضان بارو لالو.
كتيك مڠكاجي باڬايمانا سبواه نڬارا ڤنجاجه برنام إسرائيل يڠ ڤندودوقڽ داتڠ دري 150 نڬارا لأين دايكت اونتوق چينتا دان ستيا كڤد نڬارا مريك سرتا ممڤرتاهنكنڽ دڠن جيوا راڬا مريك والاوڤون مريك اداله بوكن ڤندودوق اصل تمڤت ايت. اد 4 ايكاتن يڠ دسمت كمس دالم جيوا Zionis يهودي اين ايأيت : [1] ايكاتن اڬام د مان تياد ايكاتن يڠ داڤت موجودكن كاسيه سايڠ دان كستيأن يڠ لبيه قوة درڤد اڬام. ڤركاتان Zion ددعوا دسبوت دالم توراة سباڽق 809 كالي دان اڤابيلا نڬارا ايت دبنتوق ڤد 1948، سلوروه ڤندودوق يهودي دڬسا كمبالي كإسرائيل اتاو جودا دان سامريا اونتوق منجادي ڤوست اڬام دان بڠسا يهودي سمولا سلڤس مريك هيلڠ ككواسأن ريبوان تاهون دهولو عقيبة دجاجه روم. [2] كواجيڤن برخدمت دالم تنترا د مان انق منتري سهيڠڬالاه انق ڤتوڬس كبرسيهن، للاكي دان ڤرمڤوان دواجبكن برخدمت دالم تنترا سلاما 2 هيڠڬ 2 تاهون ستڠه. يڠ داڤت لاري دري خدمت واجب تنترا اين هاڽ ڬولوڠن اورتودوك س يهودي يڠ بلاجر د سكوله اڬام مريك. [3] ميديا د مان ماجوريتي ڤندودوق هاڽ مندڠر بريتا دري دالم نڬارا. اين برمعنى ڤندودوق إسرائيل اداله ڤندودوق يڠ ترتوتوڤ دان ميديا ممڤو ممأينكن ڤراننڽ ممبنتوق ڤميكيرن مشاركة. والاوڤون ميديا د إسرائيل جأوه لبيه بيباس دان تلوس بربنديڠ كباڽقكن نڬارا اسلام، تتاڤي اي ممأينكن ڤرانن چوكوڤ ڤنتيڠ دالم مماستيكن ڤندودوق سنتياس برادا دالم كادأن وسڤادا دان sensitif كڤد كسلامتن إسرائيل. [4] ڤندودوق إسرائيل دايكت دڠن اينستيتوسي ڤنديديقكن د مان بهاس عبراني منجادي بهاس اساس.
جك إسرائيل دڠن ايكوتن اڬام دان نڬارا ڤلسو يڠ دچيڤتا ڤون ممڤو مڽاتوكن انق بڠساڽ، سڤاتوتڽ اومة اسلام يڠ دايكت دڠن اڬام يڠ لوروس سرتا كساتوان امة ڤرلو براس انصاف دان تيدق برڤچه بله كران كڤنتيڠن كواس دان تيڤو داي دنيا.
اللهُ أَكْبَرُ! اللهُ أَكْبَرُ! اللهُ أَكْبَرُ وَلِلهِ الحَمْدُ
سلامت هاري راي عيدالفطري داوچڤكن كڤد مسلمين دان مسلمات. باڽقكن برصدقه اڬر مريك يڠ ممرلوكن بنتوان توروت برڬمبيرا تراوتما يڠ تركسن تروق كتيك وابق مربهاي ملندا. ربوتله ڤلواڠ اونتوق منمبهکن ساهم اخيرة دڠن برڤواسا انم هاري دبولن شوال باݢي مڽاهوت سبدا نبي صلى الله عليه وسلم:
مَنْ صَامَ رَمَضَانَ ثُمَّ أَتْبَعَهُ سِتًّا مِنْ شَوَّال كَانَ كَصِيَامِ الَّدهْرِ(رواه مسلم)
مقصودڽ : سسياڤ يڠ تله برڤواس فرض رمضان کمودين دإيکوتي ڤولا دڠن برڤواس6 هاري د بولن شوال مك اداله ڤاهالاڽ سڤرتي دي برڤواس سڤنجڠ تاهون
اللّهُمَّ صَلِّ عَلىَ سَيِّدِنَا مُحَمَّدٍ وَعَلَى آلِهِ وَصَحْبِهِ أَجْمَعِيْنَ اللّهُمَّ اغْفِرْ لِلْمُسْلِمِيْنَ وَالمُسْلِمَاتِ وَالمُؤْمِنِيْنَ وَالمُؤْمِنَاتِ الأحْيَاءِ مِنْهُمْ وَالأمْوَاتِ إِنَّكَ سَمِيْعٌ قَرِيْبٌ مُجِيْبُ الدَّعَوَاتِ وَقَاضِيْ الحَاجَاتِ وَأَلِّفْ بَيْنَ قُلُوْبِهِمْ وَأَصْلِحْ ذَاتَ بَيْنِهِمْ وَانْصُرْهُمْ عَلَى عَدُوِّكَ وَعَدُوِّهِمْ , اللّهُمَّ لا تُسَلِّطْ عَلَيْنَا مَنْ لايَخَافُكَ وَلا يَرْحَمُنَا, بِسْمِ اللَّهِ الَّذِي لَا يَضُرُّ مَعَ اسْمِهِ شَيْءٌ فِي الْأَرْضِ وَلَا فِي السَّمَاءِ، وَهُوَ السَّمِيعُ الْعَلِيمُ. اللَّهُمَّ إِنِّا نعُوذُبِكَ مِنْ البَرَصِ، وَالجُنُونِ، وَالجُذَامِ، وَمِنْ سَيِّءِ الأَسْقَامِ. اللَّهُمَّ إِنَّا نَسْأَلُكَ الْعَافِيَةَ فِي الدُّنْيَا وَالْآخِرَةِ. نَعُوذُ بِكَلِمَاتِ اللهِ التَّامَّاتِ مِنْ شَرِّ مَا خَلَقَ. تَحَصَّنَّا بِذِى الْعزَّةِ وَالْجَبَرُوْتِ وَاعَتَصَمْنَا بِرَبِّ الْمَلَكُوْتِ وَتَوَكَّلْنَا عَلَى الْحَيِّ الَّذِى لاَ يَمُوْتُ اللّهُمَّ اصْرِفْ عَنَّا هَذا الْوَبَاءَ وَقِنَا شَرَّ الرَّدَى وَنَجِّنَا مِنَ الطَّعْنِ والطَّاعُوْنِ وَالْبَلاَءِ بِلُطْفِكَ يَا لَطِيفُ يَا خَبِيْرُ إِنَّكَ عَلَى كُلِّ شَيْءٍ قَدِيْرٌ
يا الله! جاوهيله كامي درڤد بلأ بنچان، وابق ڤڽاكيت برجڠكيت Covid 19، ڤلباڬاي ڤرلاكوان كجي دان موڠكر، سڬالا كڤايهن دان دوڬأن يڠ ظاهير دان يڠ ترسمبوڽي. يا الله يا رحمن يا رحيم، اڠكاو امڤونيله دوسا-دسا كامي، كدوا ايبو باڤ كامي،أديق براديق كامي، أنق-أنق كامي دان سلوروه كلوارڬ كامي . اڠكاو رحمتيله ديري كامي، كلوارڬ كامي دان نڬارا كامي. اڠكاو ليندوڠيله همبا-همبا مو يڠ كرديل اين دري سڬالا مصيبة، اڠكاو جأوهيله ديري كامي دري ڤڽاكيت يڠ مربهاي دان وابق يڠ مڠنچم ڽاوا، اڠكاو هيندريله كامي دري بلأ يڠ برات دان تقدير يڠ بوروق، يا الله يا رحمن يا رحيم، اڠكاو بريله كقواتن، كچكالن دان كصبرن كڤد كامي اونتوق مڠهادڤي دوڬأن-مو يڠ برت اين، اڠكاو تيوڤكنله كتناڠن دالم جيوا كامي، سسوڠڬوهڽ ستياڤ دوڬأن يڠ اڠكاو تورونكن كڤد كامي يا الله تيادله اي ملأينكن اونتوق منيڠكتكن كتقوأن دان كإيمانن كامي كڤدمو. تڬوهكن هاتي كامي دالم اڬام اسلام دان جاڠنله إڠكاو تاريق نعمة اسلام د دالم هيدوڤ كامي. سباڬايمان اڠكاو كومڤولكن كامي ڤد هاري راي يڠ مليا اين مك كومڤولكنله كامي اونتوق كبهاڬيأن يڠ برككالن دالم شورڬامو د اخرة ننتي
اللّهُمَّ تَقَبَّلْ مِنَّا صَلاتَنَا وَصِيَامَنَا وَقِيَامَنَا وَزَكَاتَنَا وَجَمِيْعَ حَسَنَاتِنَا وَاجْعَلْهَا خَالِصَةً لِوَجْهِكَ الكَرِيْم. رَبَّنَا آتِنَا فِي الدُّنْيَا حَسَنَةً وَفِي الآخِرَةِ حَسَنَةً وَقِنَا عَذَابَ النَّارِ. سبُحْاَنَكَ اللّهُمَّ وَتَحِيَّتُهُمْ فِيْهَا سَلامٌ وَآخِرُ دَعْوَاهُمْ أَنِ الحَمْدُ ِللهِ رَبِّ العَالَمِيْنَ
Filed under: Khutbah Aidil Fitri, خطبة جاوي |


text:
متاخير اين⹁ ايسو رسواه کمبالي منجادي توڤيق يڠ هيبت دڤرکاتاکن دڤلباݢاي ميديا.
مسئله اين تيدق سڤاتوتڽ تيمبول جک کيت ڤاتوه اکن ڤرينته الله.
باءيق بيليس اتاو جروڠ⹁ سمواڽ ساله دسيسي إسلام.
راماي يڠ منوديڠ جاري مڽالهکن اورڠ لاءين⹁ اد ݢولوڠن مودا يڠ هاڽ مڽالهکن ݢولونن سينيور⹁ والحال اورڠ مودا جوݢ ترليبت دالم رسواه.
اد ڽن ممبري السن مريک تيادا ڤيليهن دان ترڤقسا ممبري رسواه⁏ اد ڤولا يڠ مندعوا مريک ترڤقسا ممينتا رسواه اونتوق منچوکوڤکن بلنجا.
نيلاي هيدوڤ مودين يڠ ترلالو ممنتيڠکن کجاياءن ماتيريال تله مميڠݢيرکن اسڤيک ڤمباڠونن سڤيريتوال دالم ديري کانق٢ يڠ اخيرڽ منجاديکن مريک ممبسر رتنڤا ڤراساءن ڤيک اکن هيناڽ ڤربواتن رسواه.
ايبو باڤ يڠ ترلالو برصيفت ماتيرياليستيک کورڠ ممنتيڠکن اسڤيک ديديقن نيلاي٢ مورني دان کروحانين سرتا اوسها ممبنتوق شخصية ديري انق٢ کران اين سموا دأڠݢڤ ڤرکارا ريميه.
ماله⹁ تيدق حيران اڤابيلا اد انق٢ يڠ منيلاي کاسيه سايڠ ايبو باڤ مريک برداسرکن نيلاي ماتيريال⁏ کران ايتله چارا مريک دبسرکن.
تنڤا داي تاهن يڠ اوتوه⹁ راماي يڠ ترساسر اڤابيلا مليهت ڤلواڠ لواس تربوک ددڤن مات.
لبيه مالڠ لاݢي⹁ سچارا تيدق سدر⹁ ڤربواتن برصيفت رسواهجوݢ کادڠ-کالا برلاکو انتارا اڠݢوتا کلوارݢ⹁ سام اد اونتوق منداڤتکن سوکوڠن⹁ کاسيه سايڠ اتاو اڤ سهاج.
تيدق سموا ڤرکارا بوليه دأجر دسکوله سهاج تنڤا اسوهن درڤد ايبو باڤ. تمباهن⹁ نيلاء مورني يڠ دأجر دسکوله تيدق اکن ممبري معنا جک نيلاي٢ اين تيدق دڤراکتيککن دالم کهيدوڤن مريک سهاري-هاري درومه.
ملونتور بولوه ⹁ بيارله دري ربوڠڽ. ايبو باڤ مستي منونجوقکن چونتوه يڠ باءيق سرتا سلالو بربينچڠ دڠن انق٢ تنتڠ ڤرکارا٢ بݢيني سجق اول لاݢي.
ڤلباݢاي کيمڤين تيدق اکن برمعنا تنڤا کأنصافن دان ايمان يڠ تݢوه.


text:
چاري بلوݢ اين
- Dapatkan pautan
- E-mel
- Apl Lain
ساي تق راس اد اورڠ اكن داتڠ دان باچ لامن ويب ساي دڠن كرڤ، كران ڤڠهوس ساي ترلالو كرڤ تورون والاوڤون كادڠ كالا اياڽ ناءيق. كبڽقان وقتو اي تورون، سموا ساله لامن ويب سنديري يڠ ڤاكاي CPU ڤڠهوس ملبيهي حد.
نامون، اورڠ يڠ ممباچ لامن ويب اين اكن ڤراسن يڠ مريك تيبا د هلامن اونتوق مميليه بهاس، بربيذا دڠن سبلوم اين د مان ڤيليهن كاتڬوري اكن دڤاڤركن. حال اين كران ساي تله برڤينده كلوار درڤد ڤڠهوسن ڤرچوما دان كيني مڠڬوناكن blogger، دان ساي سداڠ منتڤكن تتڤن اونتوق مڠڬوناكن دوماءين يڠ سام اونتوق كدوا-دوا بهاس ملايو دان بهاس ايڠڬريس. سبلوم اين، اياڽ تيدق بوليه دلاكوكن د ڤڠهوسن ڤرچوما كران اي تق بنركن سوبدوماءين اونتوق دتوجوكن كڤد ڤڠهوسن يڠ بربيذا، ساي ڤرلو ڬوناكن كسلوروهن دوماءين اونتوق سبواه ڤڠهوسن كران ڤڠوروسن دوماءين دسراهكن كڤد ڤڠوروسن ڤڠهوسن.
كيني، د blogger، تياد كتتڤن سبڬيتو. ساي بوليه تتڤكن تروس ڤد ڤڠوروس دوماءين ساي. ساي بوليه تتڤكن سوبدوماءين اونتوق دتوجوكن كڤد لامن ويب بربيذا. سوبدوماءين بهاس ايڠڬريس، en.mnh48.com سبنرڽ منوجو ك اره لامن ويب بلوڬسڤوت يڠ ساي بارو چيڤتا د mnh48mail.blogspot.com مانكالا سوبدوماءين بهاس ملايو، ms.mnh48.com منوجو ك اره لامن ويب يڠ اندا سداڠ باچ، يڠ سبنرڽ لامن ويب بلوڬسڤوت يڠ لاما دتيڠالكن تتاڤي كيني دبڠكيتكن سمولا ايايت muhdnurhidayat.blogspot.com .
ساي جوڬ تله منداڤتكن سمولا كسموا ارتيكل بهاس ايڠڬريس درڤد ڤڠهوسن ڤرچوما، نامون اياڽ تله لاري دري فورمت اصل كران ارتيكل ايت سمواڽ دتوليس اونتوق مڠڬوناكن ڤلوڬين Wordpress. ساي ڤرلوكن ماس اونتوق منجيجق سمولا كسموا جدوال، ڬمبر دان لاين٢ يڠ هيلڠ دان موات ناءيق ك دالم blogspot. اڤابيلا ساي منوليس دالم blogspot مان٢ بهاس، ساي اكن چوبا اونتوق توروت كمسكيني دالم blogspot اونتوق بهاس يڠ لاين.
اولسن
جک اندا ممڤوڽاٴي سسواتو اونتوق دبريتاهو مڠناٴي کندوڠن اين⹁ سيلا کيچاوکن دڠن ڤاٴوتن URL [يو ار عيل] کندوڠن اين دان جوݢ اولسن اندا کأکاٴون Twitter [تويتتر] @mnh48com [ات عيم عين عيچ فورتي عيغت دوت کوم]⹁ اي دچيڤتا خصوص اونتوق ڤرهوبوڠن بلوݢ. حل اين کران سيستم اولسن Blogger [بلوݢݢر] تيدق برفوڠسي دالم چارا يڠ ساي ايڠينکن⹁ دان ساي تله ملومڤوهکن فوڠسي اولسن دسببکن ڤرکارا ترسبوت.


text:
ديوان رعيت اکن برسيدڠ سمولا ڤد 26 جولاي⹁ منوروت ڤجابت ڤردان منتري.
دالم ساتو کڽاتاءن هاري اين⹁ ڤجابت ڤردان منتري ممعلومکن بهاوا کراجاءن تله برستوجو اونتوق منصيحتي سري ڤدوک بݢيندا يڠ دڤرتوان اݢوڠ سوڤايا مشوارت خاص ڤڠݢل کتيݢ ڤرليمن کأمڤت بلس دأداکن سلاما 5 هاري مولاءي 26 هيڠݢ 29 جولاي دان 2 اوݢوس باݢي ديوان رعيت.
ديوان نݢارا ڤولا اکن برسيدڠ سلاما 3 هاري مولاءي 3 هيڠݢ 5 اوݢوس.
“مشوارت اين برتوجوان اونتوق ممبري ڤنرڠن کڤد اهلي٢ ڤرليمن مڠناءي ڤلن ڤموليهن نݢارا دان مميندا سموا ڤراوندڠن دان ڤراتورن باݢي ممبوليهکن ڤرسيدڠن ڤرليمن دأداکن سچارا هيبريد.
“برداسرکن فصل (3) ڤرکارا 150 ڤرلمباݢاءن ڤرسکوتوان⹁ سموا ڤرةکلاماسي ضرورة دان اوردينن يڠ دبوات اوليه يڠ دڤرتوان اݢوڠ اکن دبنتڠکن دهادڤن کدوا-دوا مجليس ڤرليمن.”
ڤجابت ڤردان منتري مڠاتاکن بهاوا ڤراتورن يڠ دتتڤکن اوليه مجليس کسلامتن نݢارا دان کمنترين کصيحتن اکن ترڤاکاي اونتوق سيدڠ اين.
کڤوتوسن اين برتڤتن دڠن براخيرڽ 14 هاري يڠ دبريکن اوليه امنو اونتوق ڤوتراجاي مڠاداکن سيدڠ ڤرليمن.
Like this:
Like Loading...
امنو مڽوکوڠ ڤنوه کدوا-دوا کڽاتاءن ميديا استان نݢارا دان ڤڽيمڤن موهور بسر راج٢ ملايو يڠ منظاهيرکن ڤنديرين سري ڤدوک بݢيندا يڠ دڤرتوان اݢوڠ دان راج٢ ڤمرينته يڠ منيتهکن اݢر ڤرليمن سݢرا برسيدڠ.
ڤريسيدنڽ⹁ داتوء سري دوکتور فلسفه احمد زاهد حميدي برکات⹁ سباݢايمان يڠ تله دڤرسمڤهکن کڤد يڠ دڤرتوان اݢوڠ⹁ امو برڤنديرين ڤرليمن امت مستحق اونتوق دأداکن باݢي سݢرا ممباوا ڤلباݢاي تونتوتن دان هارڤن رعيت يڠ سدڠ کسمڤيتن دالم مندڤني ڤندميک کوۏيد-19 دسمڤيڠ ممستيکن وجود اکاءونتابيليتي دالم اوروسن ڤنتدبيرن کراجاءن.
“جوسترو⹁ تيدق ڤرلوله بردولق-داليق لاݢي ايستيله ‘سچڤت موڠکين’ دان ‘سݢرا’ يڠ دݢوناکن ددالم کدوا-دوا کڽاتاءن ميديا ڤريحال سيدڠ ڤرليمن⹁ يڠ حقيقتڽ منظاهيرکن کسڤاکتن سري ڤدوک بݢيندا يڠ دڤرتوان اݢوڠ دان دولي٢ يڠ مها موليا راج٢ ڤمرينته.
“امنو برڤنديرين تݢس اونتوق مندسق کراجاءن مڠهورماتي تيته يڠ دڤرتوان اݢوڠ دان راج٢ ڤمرينته اݢر ممڠݢيل سيدڠ ڤرليمن دالم تيمڤوه 14 هاري درڤد تريخ کڽاتاءن اين.
“کݢاݢلن کراجاءن ملقساناکن تيته ترسبوت دأڠݢڤ ساتو بنتوق ڤندرهاکاءن دان تيدق مڠهورماتي اينستيتوسي راج٢ ڤمرينته⹁” کاتاڽ دالم کڽاتاءن ميديا⹁ هاري اين.
اوجرڽ لاݢي⹁ سباݢاي سبواه ڤرتي يڠ دأسسکن اتس توجوان ممليهارا دان ممبيلا اينستيتوسي راج٢ ملايو سباݢايمان ترمکتوب دالم فصل 3 ڤرلمباݢاءن امنو⹁ ساتو مشوارت خاص مجليس کرجا ترتيڠݢي اکن دأداکن باݢي ممعتمدکن تيندقن سلانجوتڽ.
Like this:
Like Loading...
تيته يڠ دڤرتوان اݢوڠ⹁ السلطان عبد الله رعاية الدين المصطافى بالله شه سوڤايا ڤرسيدڠن ڤرليمن دبوک ‘سچڤت موڠکين’ ممبري ڤلباݢاي تفسيرن کڤد باڽق ڤيهق.
اهلي ڤرليمن ݢوا موسڠ⹁ تڠکو غزالي حمزه برکات⹁ اد يڠ برڤنداڤت اوڠکڤن ايت دالم بهاس ايڠݢريس ممباوا معصود ‘it is like yesterday‘ اتاو ‘سمالم.’
تمبه بلياو⹁ ڤردان منتري تيدق بوليه منصيحت يڠ دڤرتوان اݢوڠ ملڠݢر ڤرکارا 55 ڤرلمباݢاءن.
“اين کران⹁ يڠ دڤرتوان اݢوڠ⹁ دباوه ڤرکارا 55 ايت برتڠݢوڠجاوب ممڠݢيل ڤرليمن دالم ماس انم بولن دري تريخ اخير ڤرسيدڠن ڤرليمن يڠ لڤس.
“جک تيدق⹁ يڠ دڤرتوان اݢوڠ دان ڤردان منتري تله ملڠݢر ڤرلمباݢاءن دان سومڤه جاوتن⹁” کاتاڽ دالم ساتو کڽاتاءن ڤد هاري خميس.
ڤد رابو⹁ يڠ درتوان اݢوڠ برتيته اݢر ڤرسيدڠن ڤرليمن ڤرلو دأداکن سچڤت موڠکين باݢي مناڠني کوۏيد-19 دان مڽلامتکن ايکونومي نݢارا.
منوروت داتوء ڤڠلولا بيجاي دراج استان نݢارا⹁ داتوء ايندرا احمد فضيل شمس الدين⹁ ڤرکارا ايت ڤرلو دلقساناکن اونتوق ممبوليهکن اوردينن٢ ضرورة دان ڤلن ڤموليهن نݢارا دبحثکن اوليه اهلي٢ ديوان رعيت.
Like this:
Like Loading...
سڤيکر ديوان نݢارا⹁ رئيس يتيم برکات سموا ڤيهق ڤرلو مڠهورمتي ڤندڠن يڠ دڤرتوان اݢوڠ⹁ السلطان عبد الله رعاية الدين المصطافى بالله شه دان براوسها سوڤايا ڤرليمن دبوک سݢرا.
کاتاڽ⹁ ڤندڠن السلطان عبد الله منڤتي ڤرکارا 55 ڤرلمباݢاءن ڤرسکوتوان دان هاروس دهورمتي کران اݢوڠ يڠ برڤرانن سباݢاي کتوا نومبور ساتو ڤرليمن.
“ايسوڽ سکاراڠ اداله بيلا دان (معصود ڤرکاتاءن سسݢرا⹁ موڠکين ايت نمڤقڽ تيدق بوليه لبيه دري 1 اوݢوس (تريخ ضرورة تامت⹁) لاݢيڤون تريخ اصل ڤڠاشتهارن ضرورة دبوات ڤد 12 جانواري لالو.
“جادي تريخ 1 اوݢوس ايت لبيه کورڠ سمڤورناله تيمڤوه انم بولن سوڤايا ڤرليمن بوليه برسيدڠ سمولا. چوما سبلوم تيمڤوه ايت⹁ ڤرلو دکموکاکن نوتيس سوڤايا مشوارت برسيدڠ⹁” کاتاڽ منوروت لاڤورن ڤورتل ڤ.ن. بي.بي.سي.
مڠايکوت ڤرکارا 55 ڤرلمباݢاءن ڤرسکوتوان⹁ هاڽ يڠ دڤرتوان اݢوڠ سهاج بوليه ممڠݢيل ڤرليمن اونتوق برسيدڠ⹁ سلاءين ممڤوڽاءي کواس مطلق مڠهنتيکن اتاو ممبوبرکن ڤرليمن.
بݢيندا توروت دڤراونتوقکن اونتوق منتڤکن ڤرسيدڠن ڤرليمن دالم تيمڤوه ماس انم بولن انتارا ڤرسيدڠن لڤس دالم ڤڠݢل تراخير دان تريخ مشوارت ڤرتام دالم ڤرسيدڠن ڤڠݢل اکن داتڠ.
Like this:
Like Loading...
Baca versi Rumi di sini.
سباݢاي سأورڠ بليا⹁ ايسو اوندي 18 امت دکت دهاتي ساي. ساي تله بايق منوليس تنتڠ حال اين سبلوم رڠ اوندڠ٢ ترسبوت دلولوسکن ڤد تاهون 2019.
کتيک ايت⹁ ڤارا ڤميمڤين ڤوليتيک درڤد سموا ڤرتي ڤوليتيک تله برساتو مڽوکوڠ اوندي 18⹁ خصڽ ارمادا يڠ ممڤرجواڠکن هق اورڠ مودا. انتارا الاسنڽ ايله حال اين سلارس دڠن عملن ديموکراسي دنيا.
مک ڤد 16 جولاي 2019⹁ ديوان رعيت تله ملولوسکن رڠ اوندڠ٢ ڤرلمباݢاءن (ڤينداءن) 2019 باݢي منورونکن هد عمور مڠاوندي⹁ ڤندفترن ڤڠاوندي اءوتوماتيک⹁ دان منورونکن عمور چالون برتنديڠ ڤيليهن راي کڤد 18 تاهون.
باريسن اهلي ڤرليمن کراجاءن دان ڤمبڠکڠ منچيڤتا سجاره اڤابيلا مڽوکوڠ ماجوريتي لبيه دوا ڤرتيݢ باݢي ملولوسکن رڠ اوندڠ٢ (ڤينداءن) 2019⹁ دديوان رعيت⹁ ثلاث. سڤيکر داتوء محمد عريف محمد يوسف کتيک مڠعمومکن ڤرکارا ايت برکات⹁ سراماي 211 اهلي مڽوکوڠ⹁ ملبيهي جومله يڠ دڤرلوکن ياءيت 148 اورڠ.عيم.ستار – سجاره ترچيڤتا⹁ ڤرليمن لولوس رڠ اوندڠ٢ اوندي 18 تاهون – 16 جولاي 2019
ڤد 25 جولاي 2019⹁ ديوان نݢارا ملولوسکن رڠ اوندڠ٢ ترسبوت دڠن ماجوريتي دوا ڤرتيݢ.
ڤينداءن برکناءن ممڤراوليه سوکوڠن 47 درڤد 68 اهلي ديوان نݢارا ياءيت ملبيهي دوا ڤرتيݢ اوندين ماجوريتي يڠ دڤرلوکن⹁ سلڤس 24 سيناتور مڠامبيل بهاݢين دالم سيسي ڤربحثن.هارين ميترو – ديوان نݢارا لولوس عمور مڠاوندي 18 تاهون – 25 جولاي 2019
مک بليا دسلوروه نݢارا دڠن ݢمبيرا مراعيکن حال اين دان راماي يڠ برچيتا-چيتا اونتوق مڠاوندي ڤدد ڤ.ر.ع. 15.
منتري دجابتن ڤردان منتري (حال احوال اوندڠ٢)⹁ تقي الدين حسن ڤد نوۏيمبر 2020⹁ مڠصحکن بهاوا ڤراتورن بهارو اين اکن دتريما ڤاکاي سليوات-ليواتڽ جولاي تاهون اين.
مڽديهکن لاݢي⹁ کباکڠن اين کدڠرڠ ڤولا کڽاتاءن ببراڤ ڤميمڤين کراجاءن ممڤرسوءالکن ايسو يڠ تله دڤوتوسکن اوليه مريک سنديري.
کنڤ سهيڠݢ باݢاي رومه سياڤ ڤاهت بربوڽي؟
کماتڠن ڤارا بليا اونتوق ممبوات ڤيليهن تله دڤرسوءالکن. والحال⹁ دوا تاهون يڠ لالو ڤارا ڤميمڤين برڤنداڤت بهاوا بليا براوسيا 18 تاهون تله ماتڠ اونتوق مڠاوندي.
دالم سيتواسي اين⹁ راماي يڠ ريساو اڤاکه اسڤيراسي اوندي 18 يڠ تله دجنجيکن اکن ترچاڤاي؟
بليا ترتاڽ-تاڽ⹁ اونتوق ڤ.ر.ع. 15⹁ اوندي 18 ءون ک تق ءون؟
Like this:
Like Loading...